**Раённая дыягнастычная алімпіяда па беларускай мове і літаратуры**

**5 клас**

1. Слова “Яснае”—цэлы пасёлак. Кожная літара ў ім—гэта домік. У кожным доміку жыве адзін гук ці нават сям’я гукаў. (8 балаў)

***-Колькі домікаў у гэтым цудоўным пасёлку?***

***-У якіх доміках жывуць адзінокія гукі?***

***-У якіх доміках жывуць сямейныя пары?***

***-Ці ёсць сярод жыхароў пасёлка сваякі? У якіх доміках яны жывуць?***

***2.Згрупуй словы паводле наступных схем:***

1)“корань+суфікс+канчатак”;

2)“корань+суфікс+суфікс+канчатак”.

Сняжынка, гарошынка, смяшынка, саломінка, травінка, чарацінка, іскрынка, націнка.

(8 балаў)

3.Беларускі паэт Леанід Дранько-Майсюк прапануе замест выразу “мабільны тэлефон” ужываць слова “далькажык”.

***Якое словазлучэнне схавалася ў гэтым слове? Запішы яго і вызначы ў ім галоўнае слова. Як у раздзеле “Лексіка” называюцца такія словы?(6 балаў)***

4.На блогай віртулі міцела сабана.

***У гэтым незразумелым сказе шмат зразумелага. Напрыклад, можна вызначыць часціны мовы і іх марфалагічныя прыкметы, сінтаксічную ролю слоў у сказе. Паспрабуйце гэта зрабіць.(15 балаў)***

***5.Дайце загаловак паэтычнаму тэксту. Падкрэсліце ў ім эпітэты.***

***Падбярыце сінонімы да слова “салдат”. Чым яно адрозніваецца сярод іншых слоў у сінанімічным радзе паводле свайго паходжання? Ці можна аднесці яго да спрадвечна***

***беларускіх слоў? Пабудуйце невялікі тэкст на адну з тэм: “Ці былі салдаты на ўсходнеславянскіх землях?”, “Дзякуй табе, невядомы салдат”.(9 балаў +20 балаў)***

Не быў ён знаёмы нікому,

Застаўся таму невядомы.

У Дзень Перамогі пагожы

Абнеслі грудок агароджай.

Чырвоная гордая зорка

Заззяла над сумным пагоркам.

Удовы з адноўленай вёскі

Пасеялі побач валошкі,

Маленькую лаўку зрабілі

І клён малады пасадзілі.

Расце ён, салдату спявае

Пра маці, што дома чакае.

М. Пазнякоў.