**Раённая дыягнастычная алімпіяда па беларускай мове і літаратуры**

**6 клас**

***1.Прачытайце ўрывак з верша Уладзіміра Мазго і выканайце наступныя заданні:***

***1) Знайдзіце словы, у якіх колькасць літар і гукаў не супадае, размяркуйце іх на групы:***

***-словы, у якіх гукаў больш, чым літар;***

***-словы, у якіх гукаў менш, чым літар.***

***(10 балаў)***

***2) Знайдзіце ў тэксце сінонім да слова “хлеб”, раскрыйце сакрэт назвы гэтага слова.***

***(5 балаў)***

***3) Складзіце слоўнікавы артыкул выдзеленага ў тэксце слова.(10 балаў)***

***4) Знайдзіце ўстойлівае словазлучэнне, падбярыце да яго слова-адпаведнік.(4 балы)***

***5)Растлумачце графічна пастаноўку знакаў прыпынку пры аднародных членах.***

***(4 балы)***

***6)Знайдзіце прыметнік, які выступае ў ролі назоўніка.(2 балы)***

***7)Знайдзіце назоўнік, які абазначае прыкмету як прадмет; складзіце яго словаўтваральны ланцужок; вызначце склад слова; вызначце сінтаксічную ролю гэтага слова ў сказе.(10 балаў)***

***8)Чаму ў тэксце наказу адсутнічаюць выяўленчыя сродкі мовы? Якія найвялікшыя каштоўнасці выдзяляе паэт у жыцці чалавека? Чаму сярод іх—родная мова?***

***(10 балаў)***

***9)Напішыце міні-сачыненне на адну з тэм: “Пранясі праз пакаленні чалавечнасць і сумленне...” ці “Ветэраны” рыфмуюць паэты і “раны”...(20 балаў)***

Табе кажуць па сакрэту:

І дарослыя,

І дзеці—

Ўсе—

Суседзі па сусвеце.

А калі ты нам сусед—

Беражы **Зямлю**

Як след,

Мову матчыну шануй,

Ведай бохану цану.

Пранясі праз пакаленні

Чалавечнасць

І сумленне...

Ул.Мазго