**Раённая дыягнастычная алімпіяда па беларускай мове і літаратуры**

**7 клас**

1. ***Пастаўце прапушчаныя ў тэксце знакі прыпынку.***

***Выпішыце з тэксту два аднолькавыя па напісанні і гучанні словы.Ці аднолькавы склад гэтых слоў? Пакажыце графічна. Як называюцца такія словы ў раздзеле “Лексіка”? Якой марфеме ў рускай мове адпавядае апошняя частка слоў? Якое значэнне яна надае часціне мовы?(16 балаў)***

Не магу я прынесці дзядулеў ордэн... Ён пакрыўдзіцца... Ён атрымаў яго за тое, што вынес з поля бою камандзіра параненага фашыстамі... апусціў вочы Васілёк.

Але Вадзім пераконваў пакрыўдзіцца можа, калі ордэн украсці. А ты папрасі дзядулю. Мы ж вернем.

1. ***Знайдзіце памылкі, звязаныя з уплывам рускай мовы на беларускую. Запішыце выпраўлены варыянт сказаў.(10 балаў)***

1).Смяяцца над сябрам—значыць здраджваць сабе самому.

2).Ажаніцца на Насці ён марыў яшчэ са школьных гадоў.

3).Па асенняму саду палахліва крочыла насцярожаная цішыня.

4).Яго словы хутка знайшлі падцвярджэнне.

5).Стварэнне школьнага музея—адказная і нялёгкая праца па адраджэнню гістарычнага мінулага краю.

***3. Прачытайце ўрывак з верша Сяргея Папара і выканайце заданні.***

Жывіца—расы сястрыца.

Сёння слязой свіціцца.

Як залатая сініца,

Стыне.

Ёй праз вякі

Бурштынінкаю скаціцца

Ў далоньку

Чыёйсьці рукі.

С.Папар

***1).З першых трох сказаў выпішыце назоўнікі, склад якіх адпавядае схеме “корань+суфікс+канчатак”.(3 балы)***

***2).Выканайце словаўтваральны разбор неазначальнага займенніка з тэксту верша.***

***(6 балаў)***

***3).Падкрэсліце апорныя словы ў тэксце. Раскрыйце сэнс назвы “жывіца” праз этымалогію слова.(10 балаў)***

***4).Чаму амаль усе радкі верша паэт аб’яднаў адной рыфмай? Ці можна назваць яе багатай? Чаму? Якія часціны мовы рыфмуюцца?(10 балаў)***

***5).Чаму адны радкі верша доўгія, а другія—кароткія? (10 балаў)***

***6).Чаму паэт ужывае шматскладовыя словы ў другім радку апошняга сказа? Як гэта звязана з мастацкім вобразам, мастацкай карцінай жыцця ў творы?(10 балаў)***

***7).У чым сэнс рыфмы “вякі--рукі”?(10 балаў)***

***8).Знайдзіце словы з памяншальна-ласкальным значэннем. Ці аднолькавыя ў іх суфіксы? Пакажыце графічна. Якая роля гэтых слоў у тэксце?(10 балаў)***

9***). Верш заканчваецца радкамі:***

Зорны каменьчык—памяць

Промнікі ў сэрцы запаліць.

Будзе наноў іскрыцца

Жывая мая жывіца!

***Падумайце, у якім значэнні тут ужываецца слова “жывіца”?(10 балаў)***

***4..Напішыце міні-сачыненне “І гарыць на тваёй гімнасцёрцы, Перамога,твой ордэн адзіны—сягонняшні свет...”(20 балаo)***