**Комплексная работа па беларускай мове і літаратуры**

**9 клас**

**Заданне 1.**Упішыце кожную пару слоў у адпаведны слупок табліцы.

*Абкапаць – абкапаць, вялікі – велічэзны, грубка – групка, звычайны – звычаёвы, знаць – знаць, козка – коска, круціцца – кружыцца, начынка – начынне, піла – піла, прыклад – прыклад.*

|  |  |
| --- | --- |
| **сінонімы:** |  |
| **паронімы:** |  |
| **амографы:** |  |
| **амафоны:** |  |
| **амаформы:** |  |

**Заданне 2.** Размяркуйце тэрміны ***афікс, легенда, лексікаграфія, метафара, неалагізмы, пародыя, санет, сінтаксіс, стан, троп*** па названых групах.

|  |  |
| --- | --- |
| **1. лінгвістычныя тэрміны:** |  |
| **2. літаратуразнаўчыя тэрміны** |  |
| **3. лінгвістычныя і літаратуразнаўчыя адначасова:** |  |

**Заданне 3.** На аснове прапанаванага фразеалагізма ўзнавіце прыказку.

|  |  |
| --- | --- |
| **1) маўчанне золата.** |  |
| **2) спатрэбіцца вады напіцца** |  |
| **3) пагнацца за двума зайцамі** |  |
| **4) конь на чатырох нагах** |  |
| **5) ранняя птушка** |  |

**Заданне 4.** Адзначце сказы з парушэннем граматычнай нормы ва ўжыванні ступеней параўнання прыметнікаў. Запішыце гэтыя сказы правільна.

1. Этыкетная паслядоўнасць прывітанняў: маладзейшы вітае старэйшага, мужчына – жанчыну, маладзейшы па чыну – старэйшага.

2. На чале роду стаяў старэйшына – самы стары і паважаны прадстаўнік роду.

3. Самы старэйшы кенійскі школьнік, 88-гадовы Кімані Нганга Маруге, вымушаны быў пакінуць парту і адправіцца ў дом састарэлых.

4. Самы стары храм Горадні – Барысаглебскую царкву ХІІ стагоддзя, якую звычайна называюць Калоскай царквой або проста Каложай, чакае рэстаўрацыя і адбудова.

5. Найвышэйшых паказчыкаў па намалоце збожжа дасягнулі Іваноў Алег Анатольевіч, старэйшы камбайнер, і Паграбецкі Аляксей Леанідавіч, якія намалацілі 1201,9 тоны збожжа, убралі 416 гектараў.

**Заданне 5.** Правільна запішыце словазлучэнні, знайшоўшы неадпаведнасці ў іх арганізацыі.

|  |  |
| --- | --- |
| **1.** падбаць за дзяцей |  |
| **2.** даведка пра стан здароўя |  |
| **3.** зарука для плённага развіцця |  |
| **4.** пачцівы да старых |  |
| **5.** імунітэт на хваробу |  |

**Заданне 6.** Дапішыце сказы, улічваючы правапіс часціц ***не*** і ***ні.***

|  |  |
| --- | --- |
| **1.** *Не хто іншы*… |  |
|  |  |
| **2.** *Ніхто іншы…* |  |
|  |  |
| **3.** *Нехта іншы*… |  |
|  |  |

**Заданне 7.** Раскрыйце дужкі, запішыце словы правільна. Выбар растлумачце.

(Абы)яку1 – (абы)як2,

Або гэтак, або так.

(Абы)яку3 – абы,

(Абы)збыць4 (абы)куды5

(Абы)што6, (абы)чыё7,

(Абы)толькі8 не сваё.

(Абы)як9 – (абі)бок10.

Вось і ўвесь яго

Урок.

(Васіль Вітка)

**Заданне 8.** Запоўніце табліцу.

|  |  |  |  |  |  |
| --- | --- | --- | --- | --- | --- |
| **Тып мастацкага тэксту** | **Аўтар** | **Сапраўд-нае імя** | **Твор** | **Жанр** | **Асноўныя спосабы і прыёмы раскрыцця зместу** |
|  |  |  | “Паром на бурнай рацэ” |  | Гістарычная аснова. Рамантычная паэтыка. Павышаная эмацыянальнасць. |
| Вершаваны |  | Аркадзь Куляшоў | “Маці” |  | Трагізм падзей вайны. Фальклорныя вытокі сюжэта, народна-паэтычная вобразнасць |
|  | Кандрат Крапіва |  | “Ганарысты Парсюк” | байка |  |

**Заданне 9.** Устаўце прапушчаныя словы, назавіце твор і яго аўтара.

Па-над белым пухам вішняў,

Быццам сіні аганёк,

Б’ецца, ўецца\_\_\_\_\_\_\_\_\_\_\_\_\_, лёгкі

Сінякрылы матылёк.

Навакол усё паветра

Ў струнах сонца залатых, -

Ён дрыжачымі крыламі

Звоніць \_\_\_\_\_\_\_\_\_\_ чутна ў іх.

І ліецца \_\_\_\_\_\_\_\_\_\_ песня –

Ціхі, ясны гімн вясне.

Ці не \_\_\_\_\_\_\_\_\_\_ напявае,

Навявае яго мне?

**Заданне 10.** Ніжэй прыведзеныя дзве цытаты з вядомага вам мастацкага твора. Як называецца гэты твор? Да якога*роду* і *жанру*літаратуры ён належыць? Хто яго аўтар? Якое імя мае галоўны герой?

Няхай той час, што згінуць мусіў

У беспрасветнай векаў мгле,

Для беспрыпыннай Беларусі

Хоць толькі ў песні ажыве.

Збіраць пачнём зярно к зярняці,

Былое ў думках ўваскрашаць,

Каб быт на новы лад пачаці

І сеўбу новую пачаць.

Так страшным стала яго імя

На ўсю аколіцу з тых дат

Паміж сваімі і чужымі,

Як страшны імем сваім кат.

З сваёй бярлогі на дарогу

Вылазіў, грозны, з булавой,

Як пошасць, сеяў скрозь трывогу,

Загоны росячы крывёй.

**ДАВЕДКІ 9 клас**

**Заданне 1.**

|  |  |
| --- | --- |
| **сінонімы:** | вялікі – велічэзны, круціцца – кружыцца |
| **паронімы:** | звычайны – звычаёвы, начынка – начынне |
| **амографы:** | абк**а**паць – абкап**а**ць, пр**ы**клад – прыкл**а**д |
| **амафоны:** | грубка – групка, козка – коска |
| **амаформы:** | знаць *(назоўнік)* – знаць *(інфінітыў)*, піла *(назоўнік)* – піла *(дзеяслоў, пр.ч. ж.р.)* |

**Заданне 2.**

|  |  |
| --- | --- |
| **1. лінгвістычныя тэрміны:** | *афікс, лексікаграфія, сінтаксіс, стан* |
| **2. літаратуразнаўчыя тэрміны** | *легенда, пародыя, санет, троп* |
| **3. лінгвістычныя і літаратуразнаўчыя адначасова:** | *метафара, неалагізм* |

**Заданне 3.**

|  |  |
| --- | --- |
| **1) маўчанне золата.** | Слова – серабро, а ***маўчанне – золата***. |
| **2) спатрэбіцца вады напіцца** | Не плюй у калодзеж – ***спатрэбіцца вады напіцца***. |
| **3) пагнацца за двума зайцамі** | ***За двума зайцамі пагонішся*** – ніводнага не зловіш. |
| **4) конь на чатырох нагах** | ***Конь на чатырох нагах***, і то спатыкаецца. |
| **5) ранняя птушка** | ***Ранняя птушка*** зубкі цярэбіць, а позняя вочкі працірае. |

КАМЕНТАРЫЙ: Пры праверцы ўлічваюцца і варыянты прыказак, блізкія па значэнні да арыгіналаў.

**Заданне 4.**

ПРАВІЛЬНЫ АДКАЗ**:**сказы 1, 3, 5.

1. Этыкетная паслядоўнасць прывітанняў: маладзейшы вітае старэйшага, мужчына – жанчыну, ***малодшы*** па чыну –***старшага***.

3. Самы ***стары*** кенійскі школьнік, 88-гадовы Кімані Нганга Маруге, вымушаны быў пакінуць парту і адправіцца ў дом састарэлых.

5. Найвышэйшых паказчыкаў па намалоце збожжа дасягнулі Іваноў Алег Анатольевіч, ***старшы*** камбайнер, і Паграбецкі Аляксей Леанідавіч, якія намалацілі 1201,9 тоны збожжа, убралі 416 гектараў.

**Заданне 5.**

|  |  |
| --- | --- |
| **1.** падбаць за дзяцей | падбаць ***аб дзецях (пра дзяцей)*** |
| **2.** даведка пра стан здароўя | даведка ***аб стане (пра стан)*** здароўя |
| **3.** зарука для плённага развіцця | зарука ***плённага развіцця (плённаму развіццю)*** |
| **4.** пачцівы да старых | пачцівы ***са старымі*** |
| **5.** імунітэт на хваробу | імунітэт ***супраць хваробы*** |

**Заданне 6.**

|  |
| --- |
| **1.** ***Не хто іншы***, як удзельнік алімпіяды, ведае асаблівасці падрыхоўкі да яе |
| **2.** ***Ніхто іншы***не ведаў, толькі ён, як цяжка рыхтавацца да алімпіяды. |
| **3.** ***Нехта іншы***, можа, і не ведае адказу на заданне, але толькі не мы. |

**Заданне 7.**

|  |  |
| --- | --- |
| (Абы)яку1 – (абы)як2,  Або гэтак, або так.  (Абы)яку3 – абы,  (Абы)збыць4 (абы)куды5  (Абы)што6, (абы)чыё7,  (Абы)толькі8 не сваё.  (Абы)як9 – (абі)бок10.  Вось і ўвесь яго  Урок.  (Васіль Вітка) | ***абыяку, абы-як*** |
| ***абыяку*** |
| ***абы збыць, абы-куды*** |
| ***абы-што, абы-чыё*** |
| ***абы толькі***  ***абыяк*** |
|  |

КАМЕНТАРЫЙ: У тэксце аўтар па-майстэрску “абыграў” значэнне элемента ***абы***, які выступае ў ролі часткі назоўніка – ***абыяк (абыяку)***, - з якім пішацца разам; часткі прыслоўя ці займенніка, з якімі ён пішацца праз злучок –***абы-як. абы-куды, абы-што, абы-чыё***; умоўнага злучніка ў спалучэнні з часціцай ***толькі*** (***абы*** толькі не сваё) ці часціцы са значэннем паслаблення патрабаванняў да дзеяння (***абы***збыць), з якімі, канешне, пішацца асобна.

**Заданне 8.**

Празаічны, Уладзімір Караткевіч, Уладзімір Караткевіч, апавяданне; Аркадзь Куляшоў, балада;

Вершаваны, Кандрат Атраховіч, {алегорыя, увасабленне людзей праз жывёл, камічнасць сітуацыі, гумар, блізкасць мовы да гутарковай і іншай характарыстыкі выяўленчых сродкаў}, не могуць лічыцца няправільнымі адказы, якія характарызуюць толькі змест і ідэю твора (высмейванне невуцтва, выкрыццё заганаў і да т.п.).

**Заданне 9.**:

Шпаркі, ледзьве, хваляй, сэрца. “Маёвая песня”. Максім Багдановіч

**Заданне 10.**

“Магіла льва”, ліра-эпас (ліра-эпічны), паэма, Янка Купала, Машэка