Приложение 2

**АСАБЛІВАСЦІ АрганІзацЫІ АДУКАЦЫЙНАГА прАцЭсУ пры вывучэнні вучэбных прадметаў**

**«Беларуская мова» і «Беларуская літаратура»**

**1. Вучэбныя праграмы**

У 2020/2021 навучальным годзе выкарыстоўваюцца наступныя вучэбныя праграмы:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Беларуская мова | | | | | | | | | |
| Клас | V | VI | VII | VIII | IX | X | | XI | |
| баз. узр. | павыш. узр. | баз. узр. | павыш. узр. |
| Год зацвярджэння (выдання) вучэбнай праграмы | 2017 | 2017 | 2017 | 2018 | 2019 | 2020 | 2020 | 2017 | 2016 |
| Беларуская літаратура | | | | | | | | | |
| Клас | V | VI | VII | VIII | IX | X | | XI | |
| баз. узр. | павыш. узр. | баз. узр. | павыш. узр. |
| Год зацвярджэння (выдання) вучэбнай праграмы | 2017 | 2017 | 2017 | 2018 | 2019 | 2020 | 2020 | 2017 | 2016 |

Усе вучэбныя праграмы размешчаны на нацыянальным адукацыйным партале ([*https://adu.by*](https://adu.by) */ Адукацыйны працэс. 2020/2021 навучальны год / Агульная сярэдняя адукацыя / Вучэбныя прадметы. V–XI класы* / [*Беларуская мова*](https://adu.by/ru/homepage/obrazovatelnyj-protsess-2020-2021-uchebnyj-god/obshchee-srednee-obrazovanie-2020-2021/304-uchebnye-predmety-v-xi-klassy-2020-2021/3798-belaruskaya-mova.html)*,* [*Беларуская літаратура*](https://adu.by/ru/homepage/obrazovatelnyj-protsess-2020-2021-uchebnyj-god/obshchee-srednee-obrazovanie-2020-2021/304-uchebnye-predmety-v-xi-klassy-2020-2021/3802-belaruskaya-l-taratura.html)*)*.

Звяртаем увагу, што ў сувязі з паэтапным пераходам на абноўлены змест адукацыі, накіраваны на рэалізацыю кампетэнтнаснага падыходу, у 2020/2021 навучальным годзе па новых вучэбных праграмах будуць займацца вучні X класа.

**У змест вучэбных праграм унесены наступныя змены**

***Вучэбны прадмет «Беларуская мова»***

Змест навучання беларускай мове ў X класе (базавы ўзровень) уключае наступныя раздзелы: “Арфаэпічныя нормы”, “Акцэнталагічныя нормы”, “Арфаграфічныя нормы”, “Лексічныя нормы”, “Фразеалагічныя нормы”, “Словаўтваральныя нормы”, “Марфалагічныя нормы”. Гэта дазваляе, абапіраючыся на сістэматычны курс беларускай мовы, вывучаны на працягу V-ІХ класаў, акцэнтаваць увагу на авалоданні мовай на больш высокім узроўні – на ўзроўні культуры вуснага і пісьмовага маўлення.

Прыярытэтнай задачай профільнага навучання становіцца фарміраванне культуры вуснага і пісьмовага маўлення вучняў, таму засваенне і асэнсаванне ўсіх моўных адзінак адбываецца ў аспекце культуры маўлення, што і перадаюць назвы раздзелаў вучэбнай праграмы для Х класа (павышаны ўзровень): “Фанетыка і арфаэпія. Графіка і арфаграфія. Культура маўлення”, “Лексіка. Фразеалогія. Культура маўлення”, “Марфемная будова слова. Словаўтварэнне. Культура маўлення”, “Марфалогія і арфаграфія. Культура маўлення”. З гэтай мэтай паглыбляюцца веды вучняў пра нормы беларускай мовы (арфаэпічныя, акцэнталагічныя, лексічныя, словаўтваральныя, граматычныя, арфаграфічныя, пунктуацыйныя, стылістычныя), сродкі і прыёмы маўленчай выразнасці, стылістычную ролю і тэкстаўтваральныя магчымасці моўных сродкаў, удасканальваюцца ўменні аналізаваць і ацэньваць чужыя і рэдагаваць уласныя выказванні.

***Вучэбны прадмет «Беларуская літаратура»***

Змест літаратурнай адукацыі ў X класе пабудаваны на гісторыка-храналагічным прынцыпе, што дазваляе працягнуць знаёмства вучняў, распачатае ў папярэдніх класах, з асаблівасцямі развіцця беларускага мастацтва слова ў розныя перыяды і паспрыяе фарміраванню гістарычнага падыходу да літаратурных з’яў, першапачатковаму разуменню ўзаемасувязей і ўзаемаўплываў у творчасці розных пісьменнікаў, успрыманню літаратуры як працэсу. На гэтым этапе навучання ў вучняў інтэнсіўна фарміруецца сістэма каштоўнасных арыентацый, ідэалаў і перакананняў, інтарэсаў і схільнасцей. Таму ў праграму ўключаны творы маральна-этычнай праблематыкі, у якіх выяўляюцца канфлікты характараў, ідэй, поглядаў. Мастацкія тэксты размешчаны ў паслядоўнасці, якая адпавядае асноўным этапам развіцця літаратуры.

Значным кампанентам зместу літаратурнай адукацыі з’яўляецца сістэма тэарэтыка- і гісторыка-літаратурных паняццяў, звязаных з фарміраваннем уяўленняў аб развіцці і станаўленні мастацтва слова. На ІІІ ступені навучання паглыбляюцца веды вучняў пра структуру мастацкага твора, літаратурныя роды і жанры ў гістарычным аспекце, даецца ўяўленне пра асаблівасці творчай манеры, стылю пісьменніка. Асэнсаванне тэарэтычных пытанняў паспрыяе больш глыбокаму ўспрыманню літаратуры як мастацтва. У працэсе вывучэння манаграфічных тэм прадугледжана атрыманне старшакласнікамі крытыка-біяграфічных ведаў пра жыццё і творчасць пісьменнікаў.

**2. Вучэбныя выданні**

У 2020/2021 навучальным годзе будуць выкарыстоўвацца **новыя вучэбныя дапаможнікі па беларускай мове:**

Беларуская мова : вучэбны дапаможнік для 6 класа ўстаноў агульнай сярэдняй адукацыі з беларускай і рускай мовамі навучання / Г.М. Валочка [і інш.]. – Мінск : Нацыянальны ін-т адукацыі, 2020.

Валочка, Г.М. Беларуская мова : вучэбны дапаможнік для 7 класа ўстаноў агульнай сярэдняй адукацыі з беларускай і рускай мовамі навучання / Г.М. Валочка, В.У. Зелянко, С.А. Язерская. – Мінск : Нацыянальны ін-т адукацыі, 2020.

Бадзевіч, З.І. Беларуская мова : вучэбны дапаможнік для 8 класа ўстаноў агульнай сярэдняй адукацыі з беларускай і рускай мовамі навучання / З.І. Бадзевіч, І.М. Саматыя. – Мінск : Нацыянальны ін-т адукацыі, 2020.

Беларуская мова : вучэбны дапаможнік для 10 класа ўстаноў агульнай сярэдняй адукацыі з беларускай і рускай мовамі навучання, з электронным дадаткам для павышанага ўзроўню / Г.М. Валочка [і інш.]. – Мінск : Нацыянальны ін-т адукацыі, 2020.

На нацыянальным адукацыйным партале (*<http://e-padruchnik.adu.by/>*) размешчаны электронныя версіі новых вучэбных дапаможнікаў па беларускай мове.

**Асаблівасці новых вучэбных дапаможнікаў па беларускай мове**

Вучэбныя дапаможнікі падрыхтаваны ў адпаведнасці з кампетэнтнасным падыходам і накіраваны на рэалізацыю асноўных мэт моўнай адукацыі ва ўстановах агульнай сярэдняй адукацыі. Новы матэрыял у вучэбных дапаможніках падаецца з апорай на веды вучняў, атрыманыя імі ў папярэдніх класах, і накіраваны на фарміраванне ў іх аналітычных і аналітыка-сінтэтычных уменняў і навыкаў, пазнавальных інтарэсаў, уменняў і навыкаў самастойнай працы з вучэбным тэкстам.

У вучэбныя дапаможнікі для VI і VII класаў у адпаведнасці з вучэбнай праграмай уключаны раздзелы, звязаныя ў асноўным з вывучэннем марфалогіі беларускай мовы. У канцы кожнага раздзела прадугледжваецца падагульненне і сістэматызацыя вывучанага матэрыялу шляхам выкарыстання падагульняльных пытанняў і заданняў, вылучэння асноўных палажэнняў, складання падагульняльных табліц, схем, алгарытмаў і да т.п. Сістэма марфалагічных практыкаванняў і заданняў, якія прапаноўваюцца ў вучэбных дапаможніках, накіравана на замацаванне ведаў, атрыманых вучнямі па марфалогіі, і служыць асновай для фарміравання як арфаграфічных, так і пунктуацыйных уменняў і навыкаў. Марфалагічныя практыкаванні звязаны:

з распазнаваннем слоў той ці іншай часціны мовы на аснове іх сэнсавых, марфалагічных і сінтаксічных прымет;

з правільным утварэннем і ўжываннем пэўных формаў той ці іншай часціны мовы ў маўленні;

з абгрунтаваннем правапісу пэўных марфалагічных формаў;

з групоўкай слоў па часцінах мовы;

з адрозненнем слоў пэўнай часціны мовы і іх формаў на аснове склонавых і сінтаксічных пытанняў;

з вызначэннем сэнсава-граматычнай і стылістычнай ролі марфалагічных моўных сродкаў у тэкстах;

з выкарыстаннем слоў розных часцін мовы ў якасці тэкстаўтваральнага сродку, а таксама з улікам стылявой прыналежнасці тэксту;

з вусным або пісьмовым марфалагічным разборам слова і інш.

У вучэбным дапаможніку для VIIІ класа пры аналізе сінтаксічных адзінак (словазлучэнне, просты сказ, просты ўскладнены сказ) прымаюцца пад увагу такія аспекты, як будова, значэнне і функцыя. Метады і прыёмы вывучэння сінтаксісу, якія прапануюцца ў вучэбным дапаможніку, накіраваны як на аналіз сінтаксічных адзінак, так і на ўжыванне іх ва ўласным вусным і пісьмовым маўленні:

знаходжанне сінтаксічных адзінак у тэксце;

складанне словазлучэнняў і сказаў паводле прапанаваных схем;

складанне самастойных сказаў рознай будовы і функцыянальнага прызначэння;

стварэнне звязных выказванняў.

Змест вучэбнага дапаможніка для Х класа (базавы ўзровень) у адпаведнасці з вучэбнай праграмай складаюць тэмы, звязаныя з асэнсаваннем нормаў сучаснай беларускай літаратурнай мовы (арфаэпічных, акцэнталагічных, арфаграфічных, лексічных, фразеалагічных, словаўтваральных, марфалагічных). У дапаможніку прапануецца сістэма працы, накіраваная на сістэматызацыю ведаў па культуры маўлення, атрыманых на працягу вывучэння беларускай мовы ў V-IX класах, а таксама авалоданне камунікатыўнымі якасцямі маўлення (багаццем, выразнасцю, лагічнасцю, чысцінёй, дарэчнасцю). З гэтай мэтай пры аналізе моўных сродкаў прапануецца звяртаць увагу на іх выкарыстанне ў маўленчай дзейнасці, правільнасць ці няправільнасць выкарыстання таго ці іншага моўнага сродку, прычыны ўзнікнення памылак, шляхі і спосабы іх выпраўлення.

Для больш глыбокага асэнсавання тэарэтычнага і практычнага матэрыялу ў дапаможніку прапануюцца табліцы, схемы, якія могуць прад’яўляцца ў гатовым выглядзе, патрабаваць дапаўнення неабходнымі фрагментамі або ілюстрацыі тэарэтычных выкладак уласнымі прыкладамі, што з’яўляецца асновай для самастойных паведамленняў на лінгвістычную тэму. Размяшчэнне іншага разнастайнага ілюстрацыйнага матэрыялу (графікаў, дыяграм, фотаздымкаў, малюнкаў, картаў і г.д.) звязана з актывізацыяй маўленчай дзейнасці вучняў, стварэннем на іх аснове ўласных вусных ці пісьмовых паведамленняў.

Вучэбны дапаможнік для X класа (павышаны ўзровень) уяўляе сабой электронны дадатак. У дапаможніку ў адпаведнасці з вучэбнай праграмай прадугледжваецца праца не толькі над моўнымі нормамі і асноўнымі камунікатыўнымі якасцямі маўлення (што закладзена на базавым узроўні вывучэння прадмета), але і над асэнсаваннем сродкаў і прыёмаў выразнасці маўлення, якія выкарыстаны аўтарамі тэкстаў на розных моўных узроўнях (лексічным, фанетычным, словаўтваральным, марфалагічным), з мэтай фарміравання ў вучняў уменняў як аналізаваць чужы тэкст, так і ствараць уласны, выкарыстоўваючы вобразна-выяўленчыя і стылістычныя магчымасці моўных сродкаў.

Тэарэтычны (рубрыка “Паслухаем мовазнаўцаў) і практычны (дыдактычны) матэрыял мае выразную прафесійную скіраванасць і можа падрыхтаваць вучняў да засваення гуманітарных ведаў у галіне філалогіі.

У 2020/2021 навучальным годзе будзе выкарыстоўвацца **новы вучэбны дапаможнік па беларускай літаратуры:** Беларуская літаратура : вучэбны дапаможнік для 10 класа ўстаноў агульнай сярэдняй адукацыі з беларускай і рускай мовамі навучання, з электронным дадаткам для павышанага ўзроўню / А.П. Бязлепкіна-Чарнякевіч [і інш.]. – Мінск : Нацыянальны ін-т адукацыі, 2020.

**Асаблівасці новага вучэбнага дапаможніка па беларускай літаратуры:**

з мэтай забеспячэння пераемнасці з вывучэннем беларускай літаратуры на ІІ ступені агульнай сярэдняй адукацыі ў дапаможніку “Беларуская літаратура. 10 клас” захаваны агульны падыход да раскрыцця вывучаемага матэрыялу: звесткі з біяграфіі пісьменніка, характарыстыка мастацкіх твораў, звесткі з тэорыі літаратуры, сістэма рознаўзроўневых заданняў;

сярод заданняў у новым вучэбным дапаможніку прапануюцца тыя, якія скіраваны на развіццё творчых здольнасцей вучняў, стымулююць іх праектную і даследчую дзейнасць, маюць кампетэнтнасна арыентаваны характар;

вучэбны дапаможнік утрымлівае скразныя рубрыкі “Біяграфічны факт пра пісьменніка”, “Успомніце раней вывучаны матэрыял”, “Дадатковая інфармацыя”, “Абмяркоўваем разам”, “Уклад у развіццё літаратуры”. Гэтыя рубрыкі маюць на мэце даць дадатковую інфармацыю пра літаратурныя факты, асобу пісьменніка і інш., паглыбіць веды вучняў, дапамагчы ім разабрацца ў складаных з’явах літаратурнага працэсу;

у дапаможніку актыўна выкарыстоўваецца ілюстратыўны матэрыял і нелінейныя тэксты. Таксама вучням прапануюцца заданні, у якіх вынікі павінны быць прадстаўлены ў выглядзе схем, табліц і да т.п.

На нацыянальным адукацыйным партале (*<http://e-padruchnik.adu.by>*) размешчана электронная версія друкаванага выдання вучэбнага дапаможніка “Беларуская літаратура. 10 клас”, прадугледжанага для вывучэння вучэбнага прадмета на базавым узроўні.

Звяртаем увагу, што электронныя дадаткі вучэбных дапаможнікаў “Беларуская мова” і “Беларуская літаратура” для 10 класа (павышаны ўзровень) размешчаны на рэсурсе ([*profil.adu.by*](http://profil.adu.by/)).

**Акрамя гэтага, асаблівасцямі новых вучэбных дапаможнікаў па беларускай мове і літаратуры з’яўляюцца:**

адбор і прад’яўленне мінімальна неабходнага і дастатковага матэрыялу для якаснай адукацыі па вучэбным прадмеце;

наяўнасць заданняў, якія накіраваны на развіццё асобасных, метапрадметных і прадметных кампетэнцый вучняў;

рэалізацыя навігацыйнай функцыі: наяўнасць спасылак на кампаненты ВМК па вучэбным прадмеце, у прыватнасці, электронны адукацыйны рэсурс (далей – ЭАР), змешчаны на нацыянальным адукацыйным партале (*<http://e-vedy.adu.by/>*).

*Доступ да ЭАР ажыццяўляецца праз інтэрнэт. Для выкарыстання ЭАР карыстальніку неабходна зарэгістравацца на нацыянальным адукацыйным партале ў раздзеле «Электронныя адукацыйныя рэсурсы». У навігацыйным апараце вучэбнага дапаможніка выкарыстоўваецца элемент – QR-код (графічная выява спасылкі), які дазваляе атрымаць доступ да ЭАР праз спецыяльны дадатак на электронным планшэце, мабільным тэлефоне.*

**Звяртаем увагу на тое, што** спасылкі на ЭАР у новых вучэбных дапаможніках дазваляюць дыферэнцаваць і індывідуалізаваць адукацыйны працэс, арганізаваць работу з вучнямі з розным узроўнем адукацыйнай падрыхтоўкі і матывацыі да вывучэння вучэбнага прадмета.

Вучэбны матэрыял, які выкладзены ў новых вучэбных дапаможніках, цалкам адпавядае вучэбным праграмам і дастатковы для атрымання адзнак, якія адпавядаюць усім пяці ўзроўням засваення вучэбнага матэрыялу. Настаўнік мае магчымасць выбару творчых заданняў, якія адпавядаюць пазнавальным магчымасцям вучняў.

Да вучэбных дапаможнікаў «Беларуская літаратура. 5 клас» і «Беларуская літаратура. 6 клас» на нацыянальным адукацыйным партале (*https:// adu.by / Адукацыйны працэс. 2020/2021 навучальны год / Агульная сярэдняя адукацыя / Вучэбныя прадметы. V–XI класы / [Беларуская літаратура](https://adu.by/ru/homepage/obrazovatelnyj-protsess-2020-2021-uchebnyj-god/obshchee-srednee-obrazovanie-2020-2021/304-uchebnye-predmety-v-xi-klassy-2020-2021/3802-belaruskaya-l-taratura.html)*) размешчаны матэрыялы, неабходныя для выканання прапанаваных у дапаможніках творчых заданняў (ілюстрацыйны матэрыял, аўдыя- і відэазапісы). Дадатковае выкарыстанне ЭАР спрыяе значнаму пашырэнню адукацыйных магчымасцей вучэбных дапаможнікаў.

Поўная інфармацыя аб вучэбна-метадычным забеспячэнні адукацыйнага працэсу па вучэбных прадметах «Беларуская мова» і «Беларуская літаратура» да 2020/2021 навучальнага года размешчана на нацыянальным адукацыйным партале: *https:// adu.by/ Адукацыйны працэс. 2020/2021 навучальны год / Агульная сярэдняя адукацыя / Вучэбныя прадметы. V–XI класы /* [*Беларуская мова*](https://adu.by/ru/homepage/obrazovatelnyj-protsess-2020-2021-uchebnyj-god/obshchee-srednee-obrazovanie-2020-2021/304-uchebnye-predmety-v-xi-klassy-2020-2021/3798-belaruskaya-mova.html)*,* [*Беларуская літаратура*](https://adu.by/ru/homepage/obrazovatelnyj-protsess-2020-2021-uchebnyj-god/obshchee-srednee-obrazovanie-2020-2021/304-uchebnye-predmety-v-xi-klassy-2020-2021/3802-belaruskaya-l-taratura.html)*.*

**3. Арганізацыя адукацыйнага працэсу на павышаным узроўні**

На ІІ ступені агульнай сярэдняй адукацыі вучэбныя прадметы «Беларуская мова» і «Беларуская літаратура» могуць вывучацца на павышаным узроўні ў VIII і IX класах у аб’ёме не больш за 2 дадатковыя вучэбныя гадзіны на тыдзень. Рэкамендацыі па арганізацыі вывучэння беларускай мовы і літаратуры на павышаным узроўні размешчаны на нацыянальным адукацыйным партале: *https:// adu.by / Адукацыйны працэс. 2020/2021 навучальны год / Агульная сярэдняя адукацыя / Вучэбныя прадметы. V–XI класы /* [*Беларуская мова*](https://adu.by/ru/homepage/obrazovatelnyj-protsess-2020-2021-uchebnyj-god/obshchee-srednee-obrazovanie-2020-2021/304-uchebnye-predmety-v-xi-klassy-2020-2021/3798-belaruskaya-mova.html)*,* [*Беларуская літаратура*](https://adu.by/ru/homepage/obrazovatelnyj-protsess-2020-2021-uchebnyj-god/obshchee-srednee-obrazovanie-2020-2021/304-uchebnye-predmety-v-xi-klassy-2020-2021/3802-belaruskaya-l-taratura.html)*.*

Пры вывучэнні вучэбных прадметаў «Беларуская мова» і «Беларуская літаратура» ў X классе на павышаным узроўні выкарыстоўваюцца электронныя дадаткі для павышанага ўзроўню «Беларуская мова. 10 клас», «Беларуская літаратура. 10 клас», размешчаныя на рэсурсе ([*profil.adu.by*](http://profil.adu.by/)), якія ўключаюць вучэбны матэрыял базавага і павышанага ўзроўняў. Адначасова могуць выкарыстоўвацца друкаваныя выданні вучэбных дапаможнікаў, якія прадугледжаны для вывучэння беларускай мовы і беларускай літаратуры на базавым узроўні.

**4. Каляндарна-тэматычнае планаванне**

Згодна са службовымі абавязкамі настаўнік распрацоўвае КТП з улікам часу, адведзенага ў вучэбнай праграме на вывучэнне асобных тэм па адпаведным вучэбным прадмеце. Дадзенае КТП зацвярджаецца кіраўніком установы адукацыі да пачатку навучальнага года. Настаўнік мае права выкарыстоўваць прыкладнае КТП па вучэбных прадметах «Беларуская мова» і «Беларуская літаратура» для V-XI класаў, рэкамендаванае НІА. Пры выкарыстанні КТП, рэкамендаванага НІА, настаўнік можа ўносіць на працягу навучальнага года ў межах вучэбных гадзін, адведзеных на вывучэнне вучэбнага прадмета, у прыкладныя КТП карэктывы ў залежнасці ад узроўню вынікаў вучэбнай дзейнасці і пазнавальных магчымасцей вучняў, іншых аб’ектыўных абставінаў. У рубрыцы «Для нататак» або на асобным лісце, які ўкладаецца ў дапаможнік для настаўнікаў устаноў агульнай сярэдняй адукацыі «Прыкладнае каляндарна-тэматычнае планаванне», настаўнік фіксуе змены, што ўносяцца ў КТП, якія **ўзгадняе з кіраўніком установы адукацыі**.

Прыкладныя КТП для X класа размешчаны на нацыянальным адукацыйным партале: *https:// adu.by / Адукацыйны працэс. 2020/2021 навучальны год / Агульная сярэдняя адукацыя / Вучэбныя прадметы. V–XI класы /* [*Беларуская мова*](https://adu.by/ru/homepage/obrazovatelnyj-protsess-2020-2021-uchebnyj-god/obshchee-srednee-obrazovanie-2020-2021/304-uchebnye-predmety-v-xi-klassy-2020-2021/3798-belaruskaya-mova.html)*,* [*Беларуская літаратура*](https://adu.by/ru/homepage/obrazovatelnyj-protsess-2020-2021-uchebnyj-god/obshchee-srednee-obrazovanie-2020-2021/304-uchebnye-predmety-v-xi-klassy-2020-2021/3802-belaruskaya-l-taratura.html)*.*

**5. Асаблівасці арганізацыі адукацыйнага працэсу**

Звяртаем увагу, што ў пачатку 2020/2021 навучальнага года неабходна арганізаваць паглыбленае паўтарэнне вучэбнага матэрыялу ІV чвэрці 2019/2020 навучальнага года. Рэкамендацыі па арганізацыі паглыбленага паўтарэння размешчаны на нацыянальным адукацыйным партале: *https://www.adu.by/ Адукацыйны працэс. 2020/2021 навучальны год / Агульная сярэдняя адукацыя / Вучэбныя прадметы. V–XI класы /* [*Беларуская мова*](https://adu.by/ru/homepage/obrazovatelnyj-protsess-2020-2021-uchebnyj-god/obshchee-srednee-obrazovanie-2020-2021/304-uchebnye-predmety-v-xi-klassy-2020-2021/3798-belaruskaya-mova.html)*,* [*Беларуская літаратура*](https://adu.by/ru/homepage/obrazovatelnyj-protsess-2020-2021-uchebnyj-god/obshchee-srednee-obrazovanie-2020-2021/304-uchebnye-predmety-v-xi-klassy-2020-2021/3802-belaruskaya-l-taratura.html)*.*

На вучэбных занятках па беларускай літаратуры для работы з тэкстамі рэкамендуецца звяртацца да серыі кніг «Школьная бібліятэка» (спіс серыі кніг «Школьная бібліятэка» размешчаны на нацыянальным адукацыйным партале: *https:// adu.by / Адукацыйны працэс. 2020/2021 навучальны год / Агульная сярэдняя адукацыя / Вучэбныя прадметы. V–XI класы /* [*Беларуская літаратура*](https://adu.by/ru/homepage/obrazovatelnyj-protsess-2020-2021-uchebnyj-god/obshchee-srednee-obrazovanie-2020-2021/304-uchebnye-predmety-v-xi-klassy-2020-2021/3802-belaruskaya-l-taratura.html)*.*

Для арганізацыі і правядзення **факультатыўных заняткаў** прапануецца выкарыстоўваць вучэбныя праграмы, зацверджаныя Міністэрствам адукацыі Рэспублікі Беларусь у 2020 годзе. Вучэбныя праграмы факультатыўных заняткаў і асобныя кампанеты вучэбна-метадычных комплексаў для факультатыўных заняткаў размешчаны на нацыянальным адукацыйным партале: [*https://adu.by*](https://adu.by) */ Адукацыйны працэс. 2020/2021 навучальны год / Агульная сярэдняя адукацыя / Вучэбныя прадметы. V–XI класы /* [*Беларуская мова*](https://adu.by/ru/homepage/obrazovatelnyj-protsess-2020-2021-uchebnyj-god/obshchee-srednee-obrazovanie-2020-2021/304-uchebnye-predmety-v-xi-klassy-2020-2021/3798-belaruskaya-mova.html)*,* [*Беларуская літаратура*](https://adu.by/ru/homepage/obrazovatelnyj-protsess-2020-2021-uchebnyj-god/obshchee-srednee-obrazovanie-2020-2021/304-uchebnye-predmety-v-xi-klassy-2020-2021/3802-belaruskaya-l-taratura.html)*.*

Вучэбна-метадычны комплекс факультатыўных заняткаў «Вывучаем беларускі правапіс. V–ІХ класы» можна выкарыстоўваць у якасці дыдактычнага матэрыялу для правядзення арфаграфічных хвілінак і ўдасканалення арфаграфічнай пісьменнасці вучняў.

**Звяртаем увагу на тое, што для завучвання на памяць настаўнік прапануе толькі тыя вершы або празаічныя ўрыўкі з мастацкіх тэкстаў, якія вызначаны вучэбнай праграмай па беларускай літаратуры.**

Звяртаем увагу, што аб’ём і змест дамашняга задання настаўнік вызначае дыферэнцавана, зыходзячы з канкрэтных мэт навучання і індывідуальных магчымасцей вучняў.

**Нагадваем**, што ў VІ–ХІ (ХІІ) класах да канца I чвэрці, а таксама ў V класе на працягу першага паўгоддзя захоўваецца аб’ём тэкстаў кантрольных работ, рэкамендаваных для папярэдняга класа.

У першым паўгоддзі ў V класе па беларускай мове праводзяцца толькі навучальныя пераказы, якія ацэньваюцца ў адпаведнасці з нормамі ацэнкі вынікаў вучэбнай дзейнасці вучняў устаноў агульнай сярэдняй адукацыі для ІV класа.

У V–VIII класах пісьмовыя работы па беларускай літаратуры носяць толькі навучальны характар. Адзнакі за навучальныя работы выстаўляюцца па меркаванні настаўніка і павінны насіць стымулюючы характар. За навучальнае сачыненне адзнака выстаўляецца толькі па літаратуры.

Кантрольныя сачыненні па літаратуры пішуцца толькі ў IX–XI (XII) класах. Адзнакі за сачыненне па беларускай літаратуры ў IX–XI (XII) класах выстаўляюцца па літаратуры і па мове (першая адзнака – па літаратуры, другая – па мове).

Тэматычны кантроль вынікаў вучэбнай дзейнасці вучняў па беларускай літаратуры ажыццяўляецца ў вуснай ці пісьмовай формах або ў іх спалучэнні. Ацэнкай вусных адказаў і пісьмовых работ неабходна заахвочваць глыбокае, індывідуальна-асобаснае ўспрыманне літаратуры як мастацтва слова.

Нагадваем, што ў 2020/2021 навучальным годзе традыцыйна праводзяцца:

рэспубліканская алімпіяда па вучэбных прадметах «Беларуская мова» і «Беларуская літаратура»;

рэспубліканскі конкурс работ даследчага характару (канферэнцыя) вучняў па вучэбных прадметах «Беларуская мова» і «Беларуская літаратура».

Пры планаванні і арганізацыі пазакласнай работы па беларускай мове і літаратуры рэкамендуем звярнуць увагу на:

***Каляндар юбілейных дат, якія будуць адзначацца***

***ў 2020/2021 навучальным годзе:***

|  |  |
| --- | --- |
| *лістапад* | 115-годдзе з дня нараджэння Янкі Скрыгана  100-годдзе з дня нараджэння Андрэя Макаёнка  90-годдзе з дня нараджэння Уладзіміра Караткевіча |
| *снежань* | 90-годдзе з дня нараджэння Міколы Арочкі |
| *студзень* | 100-годдзе з дня нараджэння Івана Шамякіна |
| 85-годдзе з дня нараджэння Янкі Сіпакова |
| *люты* | 100-годдзе з дня нараджэння Івана Мележа |
| *сакавік* | 125-годдзе з дня нараджэння Кандрата Крапівы |
| *красавік* | 135-годдзе з дня нараджэння Змітрака Бядулі |

***Каляндар міжнародных і дзяржаўных свят***

|  |  |  |
| --- | --- | --- |
| *6 верасня* | – | Дзень беларускага пісьменства |
| *8 верасня* | – | Міжнародны дзень пісьменнасці |
| *15 верасня* | – | Дзень бібліятэк |
| *26 кастрычніка* | – | Міжнародны дзень школьных бібліятэк |
| *21 лютага* | – | Міжнародны дзень роднай мовы |
| *3 сакавіка* | – | Сусветны дзень пісьменніка |
| *21 сакавіка* | – | Сусветны дзень паэзіі |
| *27 сакавіка* | – | Сусветны дзень тэатра |
| *2 красавіка* | – | Міжнародны дзень дзіцячай кнігі |
| *18 мая* | – | Сусветны дзень музеяў |

**6. Дадатковыя рэсурсы**

Карысную інфармацыю пры падрыхтоўцы да вучэбных заняткаў можна знайсці на наступных ***інтэрнэт-рэсурсах***:

[*http://www.belarus.by/ru/travel/heritage*](http://www.belarus.by/ru/travel/heritage)– *афіцыйны сайт Рэспублікі Беларусь;*

[*https://www.belstat.gov.by/*](https://www.belstat.gov.by/)– Статыстычны штогоднік Рэспублікі Беларусь;

[*https://adu.by*](https://adu.by/ru/) *–* Нацыянальны адукацыйны партал */ Адукацыйны працэс. 2020/2021 навучальны год / Агульная сярэдняя адукацыя / Вучэбныя прадметы. V–XI класы* / [***Беларуская мова***](https://adu.by/ru/homepage/obrazovatelnyj-protsess-2020-2021-uchebnyj-god/obshchee-srednee-obrazovanie-2020-2021/304-uchebnye-predmety-v-xi-klassy-2020-2021/3798-belaruskaya-mova.html)*,* [***Беларуская літаратура***](https://adu.by/ru/homepage/obrazovatelnyj-protsess-2020-2021-uchebnyj-god/obshchee-srednee-obrazovanie-2020-2021/304-uchebnye-predmety-v-xi-klassy-2020-2021/3802-belaruskaya-l-taratura.html);

[*http://edu.gov.by*](http://edu.gov.by/) *–* Міністэрства адукацыі Рэспублікі Беларусь;

[*https://www.nlb.by/*](https://www.nlb.by/) – Нацыянальная бібліятэка Беларусі;

[*http://www.kupalauski.by*](http://www.kupalauski.by)– Нацыянальны акадэмічны тэатр імя Янкі Купалы;

[*http://bellit.museum.by/be*](http://bellit.museum.by/be) *–* Дзяржаўны музей гісторыі беларускай літаратуры;

[*http://bagdanovich.museum.by*](http://bagdanovich.museum.by/) *–* Літаратурны музей Максіма Багдановіча;

[*http://www.yakubkolas.by*](http://www.yakubkolas.by/) *–* Дзяржаўны літаратурна-мемарыяльны музей Якуба Коласа;

[*http://www.kupala-museum.by*](http://www.kupala-museum.by/) – Дзяржаўны літаратурны музей Янкі Купалы;

[*http://www.lim.by*](http://www.lim.by/) *–* рэдакцыйна-выдавецкая ўстанова «Выдавецкі дом “Звязда”».

**7. Выпускны экзамен па вучэбным прадмеце «Беларуская мова»** для вучняў ІХ класа па завяршэнні навучання і выхавання на ІІ ступені агульнай сярэдняй адукацыі ў 2020/2021 навучальным годзе будзе праводзіцца ў форме дыктанта.

Выпускны экзамен па беларускай мове для вучняў ХІ класа па завяршэнні навучання і выхавання на ІІІ ступені агульнай сярэдняй адукацыі ў 2020/2021 навучальным годзе будзе праводзіцца ў форме пераказу **па розных тэкстах** для вучняў, якія вывучаюць беларускую мову на павышаным узроўні, і для вучняў, якія вывучаюць беларускую мову на базавым узроўні.

**8. Арганізацыя метадычнай работы**

У 2020/2021 навучальным годзе дзейнасць метадычных фарміраванняў настаўнікаў беларускай мовы і літаратуры рэкамендуецца арганізаваць па тэме *“Удасканаленне прафесійнай кампетэнтнасці настаўнікаў беларускай мовы і літаратуры па пытаннях арганізацыі вучэбна-пазнавальнай дзейнасці вучняў”*.

**На жнівеньскіх прадметных секцыях варта абмеркаваць наступныя пытанні.**

*1. Асаблівасці арганізацыі вучэбнага працэсу ва ўстановах агульнай сярэдняй адукацыі ў 2020/2021 навучальным годзе:*

вучэбныя праграмы па вучэбных прадметах “Беларуская мова”, “Беларуская літаратура”;

магчымасці вучэбных дапаможнікаў па вучэбных прадметах “Беларуская мова” і “Беларуская літаратура” па агранізацыі вучэбна-пазнавальнай дзейнасці вучняў;

развіццё чытацкай пісьменнасці вучняў у святле міжнароднай праграмы па ацэнцы адукацыйных дасягненняў вучняў (PISA) і рэкамендацый па выніках рэспубліканскага маніторынгу якасці адукацыі;

кантрольна-ацэначная дзейнасць настаўніка беларускай мовы і літаратуры.

*2. Планаванне работы метадычных фарміраванняў:*

аналіз работы метадычных фарміраванняў у 2019/2020 навучальным годзе;

планаванне работы метадычнага аб’яднання, творчай групы, школы маладога настаўніка і іншых метадычных фарміраванняў на 2020/2021 навучальны год.

**На пасяджэннях метадычных фарміраванняў настаўнікаў беларускай мовы і літаратуры** (метадычнае аб’яднанне, школа маладога настаўніка, школа ўдасканалення педагагічнага майстэрства, творчыя групы і інш.) рэкамендуецца разгледзець актуальныя пытанні тэорыі і методыкі выкладання прадметаў *з улікам эфектыўнага вопыту педагогаў рэгіёна*:

сучасныя падыходы да арганізацыі вучэбна-пазнавальнай дзейнасці вучняў па вучэбных прадметах “Беларуская мова” і “Беларуская літаратура”;

рэалізацыя ўнутрыпрадметных і міжпрадметных сувязей як умова актывізацыі вучэбна-пазнавальнай дзейнасці вучняў на вучэбных занятках па беларускай мове і літаратуры;

вучэбна-пазнавальная дзейнасць вучняў і фарміраванне іх метапрадметных, прадметных і асобасных кампетэнцый у аспекце вывучэння вучэбных прадметаў “Беларуская мова” і “Беларуская літаратура”;

кантрольна-ацэначная дзейнасць настаўніка беларускай мовы і літаратуры як сродак стымулявання вучэбна-пазнавальнай дзейнасці вучняў;

шляхі развіцця творчых здольнасцей вучняў і іх настаўнікаў у кантэксце вывучэння беларускай мовы і літаратуры;

Інфармацыйна-камунікацыйныя тэхналогіі і арганізацыя вучэбна-пазнавальнай дзейнасці вучняў на вучэбных занятках па беларускай мове і літаратуры;

асаблівасці работы з высокаматываванымі вучнямі пры вывучэнні беларускай мовы і літаратуры.

**Звяртаем увагу**, што для метадыстаў рэгіянальных інстытутаў развіцця адукацыі, раённых вучэбна-метадычных кабінетаў, кіраўнікоў метадычных аб’яднанняў, настаўнікаў беларускай мовы і літаратуры ў красавіку 2021 года Дзяржаўнай установай адукацыі «Акадэмія паслядыпломнай адукацыі» плануецца правядзенне рэспубліканскага семінара «Навучанне беларускай мове на сучасным этапе: эфектыўны вопыт устаноў адукацыі Брэсцкай вобласці».

Падрабязная інфармацыя пра курсавыя і міжкурсавыя мерапрыемствы, рэкамендацыі па змесце і арганізацыі метадычнай работы з настаўнікамі беларускай мовы і літаратуры ў 2020/2021 навучальным годзе размешчаны на сайце дзяржаўнай установы адукацыі “Акадэмія паслядыпломнай адукацыі” ([*www.academy.edu.by*](http://www.academy.edu.by/)*)*.