Пазакласнае мерапрыемства да тыдня беларускай мовы і літаратуры “Знаўцы беларускай мовы”

Настаўнік беларускай мовы і літаратуры Крамкова Н.М.

**5 клас**

**Мэта:** выхаванне ў вучняў нацыянальнай самасвядомасці праз асэнсаванне нацыянальных каштоўнасцей, праз любоў да роднай мовы.

**Задачы:** развіваць у вучняў кемлівасць, пачуццё слова; сфарміраваць уменне творчага прымянення ведаў; выхоўваць інтарэс да тэорыі і практыкі мовы, культуры маўлення.

Ход мерапрыемства:

Настаўнік: Роднае слова – гэта першая крыніца, праз якую мы пазнаём жыццё і навакольны свет. Словы бываюць розныя: вясёлыя і сумныя, маленькія і вялікія. Ёсць словы вельмі важныя: мір, зямля, прырода, праца, свабода, хлеб. Ёсць словы родныя, дарагія: мама, тата, школа, сябар, бабуля, дзядуля, Беларусь. А зараз паслухайце вершы пра родную мову.

1 вучань

Як ты дорага мне, мая родная мова!

Мілагучнае, звонкае, спеўнае слова!

Ты калісьці з калыскі мяне падымала

І вучыла ў бацькоў на руках гаварыць

2 вучань

Мова,

Пявучая родная мова,

Ты – уладарка нявызнаных скарбаў,

Столькі значэнняў, гучання і фарбаў

Мае ў сабе твае кожнае слова...

Ціха гучаць у мове маёй

Словы пяшчотныя, словы крынічныя, росныя.

Чуюцца ў ёй і грымотныя, зычныя .

3 вучань

Родная мова, цудоўная мова!

Ты нашых думак уток і аснова!

Ты самацветаў яскравая нізка

Кожнай драбіначкай ты варта пашаны,

Кожнае слова вякамі стварана.

І на вякі яно жыць застанецца,

Вечнае так, як народнае сэрца.

Настаўнік: Дзеці, я думаю, што любімая ваша рэч, напэўна, кніга. Кнігі вам спачатку, калі вы былі яшчэ маленькімі, чыталі вашы мамы, таты, бабулі, дзядулі. Але вы выраслі, цяпер самі ўжо ўмееце чытаць і можаце абыходзіцца без дапамогі старэйшых. І самае першае, што вы чыталі, напэўна, гэта казка. Дзеці, сення мы з вамі адправімся на незвычайны востраў – гэта востраў Гульняслоў. Жадаю вам усім дасягнуць перамогі, паказаць свае веды, кемлівасць, а так сама добрыя паводзіны і зладжанную працу.

- А зараз мы пачынаем нашу конкурсную праграму.

Знаёмства з членамі журы

***Знаёмства з камандамі “Прывітанне”***

Знаёмімся з нашымі ўдзельнікамі: каманда “ Сябры”, каманда “Вясёлка”, каманда “Буслікі”, каманда “Каласкі”. Павітаем нашых удзельнікаў.

Чырвоны, аранжавы, жоўты, зялёны –

Адкуль столькі колераў, столькі паўтонаў?

Блакітны, як неба, і сіні, як рэчка,

Яшчэ фіялетавы, нібы парэчка

***1 конкурс “Загадкі”***(кожнай камандзе па 2 загадкі, 1 бал кожная)

Улетку адпачываюць,   
 А ўзімку дзяцей катаюць.  **(Санкі)**

Днём і ноччу я іду,

Ранкам вас не падвяду.

Нават тых, хто моцна спіць,

Здольны хутка разбудзіць. **(Будзільнік)**

У школьнай сумцы я ляжу, як ты вучышся скажу. **(Дзённік)**

Па пакоі ходзіць робат -   
 У яго гумовы хобат.   
 І з усіх гырчыць ён сіл,   
 І глытае ўсюды пыл,   
 Суне ўсюды доўгі нос.   
 А завецца ... **(Пыласос)**

Не кароль, а ў кароне

Не гусар, а пры шпорах,

Гадзінніка не мае, а час знае **(Певень)**

У краўца іголак сотня, але з ніткай – аніводнай **(Вожык)**

Што за гаспадар лясны,

Спіць пад снегам да вясны,

Ну а летам да халод

Ходзіць красці чужы мёд **(Мядзведзь)**

Хто з зялёнымі вачамі

Грозна бліскае начамі?

Мае пухленькія лапкі

А на лапках кіпці-драпкі **(Кот)**

1. ***конкурс “Перакладчыкі”***

Настаўнік:А зараз мы даведаемся, якая з каманд лепш ведае беларускую мову.

(Патрэбна перакласці словы на беларускую мову )

Охота – **паляванне**, петух – **пеўнік**, сапогі – **боты**, лодырь – **гультай**, тарелка – **талерка,** вилка – **відэлец,** мусорка – **сметнік**, ружьё – **стрэльба**, клюв – **дзюба**, вор – **злодзей.**

***3 конкурс "Назаві адным сло­вам"***

Даць агульную назву прапанаваным словам. За правільны адказ — 1 бал.

Пчала, жук, чмель (насякомыя).

Званочак, рамонак, васілёк (кветкі).

Верабей, ластаўка, сарока (птушкі).

Сукенка, спадніца, футра (адзенне).

Заяц, воўк, мядзведзь (звяры).

Чаравікі, боты, туфлі (абутак).

Настаўнік: А зараз мы паслухаем журы. Якая з каманд, колькі балаў атрымала па выніках 3 конкурсаў.

***4 конкурс “ Складзі прыказку”***

* Хто бацькоў шануе, той …..(і дзецям добрую долю гатуе).
* Бацькоў слухаць - …. (гора не знаць).
* Як ты да людзей, ……(так і людзі да цябе).
* Слоўка, як птушка - ….(выпусціў – не вернеш).
* Пры сонейку цёпла, …..(а пры маці добра).

***5 конкурс “Выпраў памылкі”***

"Малако дае карова", —

Напісаў на кошцы Вова. *(Дошцы)*

Закрычаў Рыгорка:

3 неба упала горка!" *(Зорка)*

Назбіралася народу.

Дзіва, поўны вулей лёду. *(Мёду)*

Весела звініць збанок,

Кліча: "Дзеці, на ўрок". *(Званок)*

Не праедзем,дружа,

На да розе ружа. *(Лужа)*

Кажа Славік Светцы:

"Цесна тыгру ў кветцы". *(Клетцы)*

1. ***конкурс*** “***Наборшчыкі"***

Настаўнік: 3 прапанаваных літар неабходна скласці як мага больш слоў, запісаць на ліст паперы, перадаць журы. На падрыхтоўку адводзіцца 2 хвіліны. Каманда, у якой запісана большая колькасць слоў, атрымлівае 3 балы, астатнія — 2 балы. Дадатковы бал прысуджаецца той камандзе, якая складзе самае доўгае слова.

А, К, Т, Ы, Г, А, Р, М, А (граматыка)

***7 конкурс***

***Інсцэніраванне казкі “Рэпка”***

**Дзедка:**

Пасдзіў я рэпку ў градцы мяккай, цёплай,

Паліваў я рэпку смачнаю вадой.

Палюбіла моцна сонца нашу рэпку,

І сябруе рэпка з зорачкай адной.

Рэпка падрастала,

Вышэй градкі стала.

Рэпцы месца нестае,

Рэпка неба дастае!

Пачастую рэпкай усю вёску нашу.

Эх, наварыць Бабка саладзенькай кашы (Цягне рэпку)

**Певень:**

Куры, куры! Ку-ка-рэ-ку!

Паглядзіце, цягне рэпу!

Куры, куры! Ко-ко-ко.

Вось цікава, хто каго?

**Народ:**

Цягне-пацягне...

Выцягнуць не можа...

Бабка маладзейшая.

Бабка дапаможа!

**Бабка:**

Ну-ка, певень, кыш дамоў,

Тут зусім не да размоў.

Мы паглядзім, “хто каго”!

Я бабулька ого-го-го!

Замест ранішняй зарадкі

Я палю заўсёды градкі,

І магу я для Унучкі

Наварыць салодкай бручкі.

Зараз вырвем рэпку з Дзедам.

Як я стану за ім следам (Цягнуць рэпку)

**Певень:**

Куры, куры! Ку-ка-рэ-ку!

Паглядзіце, цягнуць рэпу!

Куры, куры! Ко-ко-ко.

Вось цікава, хто каго?

**Народ:**

Цягнуць-пацягнуць...

Выцягнуць не могуць...

Унучка маладзейшая.

Унучка дапаможа!

**Унучка:**

Пачакай жа, Бабка,

Пачакай жа, Дзедка,

Пачакай і ты мяне

У агародзе, рэпка.

Я зрабілю прычоску,

Туфлікі абую,

Крэмам змажу ручкі,

Вам дапамагу я.

Да чаго ж салодкая

Параная рэпка!

Вось як трэба, Бабка,

Трэніруйся, Дзедка.

Певень:

Куры, куры! Ку-ка-рэ-ку!

Паглядзіце, цягнуць рэпу!

Куры, куры! Ко-ко-ко.

Вось цікава, хто каго?

**Народ:**

Цягнуць-пацягнуць...

Выцягнуць не могуць...

Жучка маладзейшая.

Жучка дапаможа!

**Жучка:**

Што за шум і што за гам?

Распачалі тарарам!

У мяне так многа спраў.

Гаў-гаў-гаў!

Я абгаўкала рапуху

І суседчыну квахтуху,

Потым я сядзела, ела,

Цэлы дзень хвастом вярцела,

Замарылася, гаў-гаў.

Вось як многа ў мяне спраў!

Яшчэ трэба працаваць?

Добра, буду рэпку рваць.

**Певень:**

Куры, куры! Ку-ка-рэ-ку!

Паглядзіце, цягнуць рэпу!

Куры, куры! Ко-ко-ко.

Вось цікава, хто каго?

**Народ:**

Цягнуць-пацягнуць...

Выцягнуць не могуць...

Кошка маладзейшая.

Кошка дапаможа!

**Кошка:**

Я – Кэт, або Катцэ.

Завуць мяне й Кошка

На мовах усіх

Я мурлыкаю трошкі.

Свае кіпцюрыкі з манікюрам

Люблю я паказываць курам.

Такія, як я, - далікатныя, рэдкія,

Якая мне справа да Дзедавай рэпкі?

Адкрыю я вам па сакрэту:

Я рыбу люблю, а не рэпу.

Вам пярыць не магу,

Так і быць – дапамагу!

**Певень:**

Куры, куры! Ку-ка-рэ-ку!

Паглядзіце, цягнуць рэпу!

Куры, куры! Ко-ко-ко.

Вось цікава, хто каго?

**Народ:**

Цягнуць-пацягнуць...

Выцягнуць не могуць...

Мышка маладзейшая.

Мышка дапаможа!

**Мышка:**

Я – Мышка. Я вельмі дужая!

І льва і слана я адужаю,

Я не баюся ніякай работы,

Заўсёды працую да сёмага поту.

Станавіся па парадку!

Не тапчыце толькі градку!

Ну-ка, Дзедка, за рэпку хапайся,

А ты, Бабка, за дзедку трымайся,

Ты ж, Унучка, не ляніся:

Мацней за бабку ўчапіся.

Жучка – за Унучку,

Кошка – за Жучку.

Мяне, Кошка, не кусай,

От задам я наганяй!

**Дзедка:**

Эх, ухнем!

**Бабка:**

Эх, охнем!

**Унучка:**

Эй, ахнем!

**Жучка:**

Эй, гаўкнем!

**Кошка:**

Эй, мяўкнем!

**Мышка:**

Эй, піскнем!

**Певень:**

Куры, куры! Ку-ка-рэ-ку!

Мышка выцягнула рэпу!

Вось дык Мышка, маладзец,

Але казцы не канец!

Паглядзіце, вось дык рэпа!

Ку-ка-рэ-ку! Ку-ка-рэ-ку!

**Народ:**

Заняла яна ўвесь двор!

Да якіх жа гэта пор?

У двары ні стаць, ні сесці?

Трэба будзе рэпку з’есці!

**Мышка:**

Рэпку выцягнула я.

Рэпка, значыцца, мая!

Ведаю я паратунак –

Усіх заву на пачастунак!

**Дзедка:**

Слава Мышцы! Ну і дужая!

**Бабка:**

Сапраўды слана адужае!

**Унучка:**

Выцягнула рэпку нашу!

**Жучка:**

Значыць, многа ела кашы

**Кошка:**

Гэтай мышкі я баюся.

**Мышка:**

Ну, я з кошкамі не б’юся

**Народ:**

Вас віншуем з ураджаем!

**Дзед, Бабка, Унучка, Жучка, Кошка, Мышка:**

Усіх на рэпку запрашаем!

**Падвядзенне вынікаў.**

**Журы падводзіць вынікі конкурcaў. Пераможцы ўзнагароджваюцца граматамі.**

***Заключная частка***

Вось і закончылася наша гульня – свята сустрэчы з роднай мовай. Мы яшчэ раз пераканаліся, якія багатая і чароўныя наша родная беларуская мова. Яна вучыць нас любіць сваю Радзіму, з павагай адносіцца адзін да аднаго, марыць аб шчаслівым заўтрашнім дні, які абавязкова наступіць. Поспехаў вам!