З РОГА ЎСЯГО МНОГА

(лінгвістычная гульня для вучняў VIII класа)

Настаўнік беларускай мовы і літаратуры Крамкова Н.М.

Мэта: выхаванне ў вучняў нацыянальнай самасвядомасці праз асэнсаванне нацыянальных каштоўнасцей, праз любоў да роднай мовы.

Задачы:

развіваць цікавасць навучэнцаў да вывучэння роднай мовы;

вызначаць і падтрымліваць творчы патэнцыял вучняў;

узбагачаць беларускамоўны слоўнікавы запас дзяцей;

выхоўваць любоў і павагу да роднага беларускага слова.

**Ход мерампрыемства**

Гейм 1

На абдумванне адказу даецца 10-15 секунд. За кожны правільны адказ залічваецца адзін бал.

Пытанні камандзе А:

Другі хлеб беларусаў(Бульба).

Сапраўднае імя Янкі Купалы(Іван Дамінікавіч Луцэвіч).

Перапынак падчас спектакля(Антракт).

Пытанні камандзе Б:

Самы старажытны горад Беларусі (Полацк).

Множны лік назоўніка “чалавек”(Людзі).

Часопіс, які з’яўляецца пасля дажджу(Вясёлка).

Гейм 2

Выбраць правільны адказ.

Пытанне1: растлумачце значэнне слова аліва.

- гэта сучасны алей;

- гэта вечназялёнае дрэва (маслічная культура) або плод гэтага дрэва;

- гэта змазачнае масла.

Пытанне 2: растлумачце значэнне слова каласавік.

- гэта колас, выраслы на мяжы;

- гэта ранні баравік, што вырас падчас каласавання жыта;

- гэта час уборкі збожжавых культур.

Гейм 3

Конкурс капітанаў.

Пытанні капітанам задаюцца па чарзе. За правільны адказ залічваецца адзін бал.

1.Маладая істота, якая нарадзілася ў каровы (Цяля).

2. З чаго робяць манныя крупы (З пшаніцы).

3. Свецкае імя Ефрасінні Полацкай ( Прадслава).

4. Марфема, якая стаіць перад коранем (Прыстаўка).

5. Першы згаданы ў летапісах полацкі князь (Рагвалод).

6. Дэфіс (Злучок).

7. Склоны, акрамя назоўнага (Ускосныя).

8. Частка слова без канчатка (Аснова).

9. Полацкая князёўна, дачка князя Рагвалода ( Рагнеда).

10. Цар грыбоў (Баравік).

11. Сыты галоднаму не…(Таварыш).

12. Як кот з сабакам (Варожа).

Гейм 4

Замяніце фразеалагізмы словамі-сінонімамі:

* кату па пяту
* як рукой падаць
* вочы мазоліць
* паставіць на ногі

Перакладзіце:

* брусника
* дверь
* неделя
* склон
* земляника
* поведение
* воскресенье
* падеж

Гейм 5

Скласці апавяданне з слоў на адну літару.

Параска пякла пірагі. Прыйшоў Піліп. “Параска, прыгажуня, пачастуй пірагом”, - папрасіў Піліп. Параска прыветна паглядзела, потым пачаставала Піліпа. Піліп паеў, папіў, падзякаваў, потым падумаў, пайшоў пагуляць, падыхаць паветрам, палюбавацца прыгажосцю прыроды, паслухаць песні птушак… Праз плот прасунуўся пярэсценькі парсючок. Піліп пачухаў патыліцу, паклікаў Параску : “ Паглядзі, Параска, парсючок прыйшоў, пачастуй пірагом!” Параска пасмяялася : “Падумай, Піліп, парсючка – пірагом?”

Падвядзенне вынікаў.