Як пісаць сачыненне

|  |  |  |
| --- | --- | --- |
| Этап | Рабі так | Звярні ўвагу |
| 1. Выбіраем тэму | Падумай, што цікавага ў гэтай тэме. | Адкажы на пытанне: ці блізкая тэма асабіста табе? |
| Узваж, ці зможаш яе “раскрыць”. | Падумай, яую інфармацыю неабходна ўкласці ў сачыненне. Ці правільна ты зразумеў загаловак? |
| 2. Збіраем матэрыял | Збірай матэрыял з твора. | Падкрэслі цікавыя цытаты. Занатуй галоўнае. |
| А што ты ведаеш пра  гістарычныя ўмовы, у якіх пісаўся твор? | Разгарні падручнік гісторыі, паразмаўляй з бацькамі, настаўнікамі. |
| Ці актуальная праблема цяпер? | “Правядзі” сачыненне праз уласны вопыт. Можа, штосьці падобнае адбывалася з табой? |
| 3. Стварэнне плана | Сядзь і коратка выкладзі на паперы ўсё, што ведаеш. Добра, калі фразы кароткія. Пранумаруй думкі. | Да гэтага этапа ўсе задумкі проста не змяшчаліся ў галаве. Калі правільна падыдзеш да стварэння плана, зразумееш, што пісаць давядзецца не так і многа. |
| 4. Напісанне чарнавіка | А зараз пішы! | Спыняйся, перачытвай папярэднія фразы. Гэта дапаможа адпачыць і зберажэ прыгажосць маўлення. |
| Структура! Не забудзь пра ўступ, асноўную частку, заключэнне. Менавіта ў такой паслядоўнасці! | Не перастарайся з уступам і заключэннем. Па-першае, пішы паводле тэмы, па-другое, не блытай іх з асноўнай часткай па памеры і тэматыцы. |
| Звяртай увагу на правільнае афармленне работы. Гэта зберажэ час пазней. | Цытаты ўпрыгожваюць твор. Галоўнае, не перастарайся. |
| 5. Перачытванне чарнавіка,  праўкі | Паглядзі на сачыненне свежым вокам. У ім ёсць што выправіць! | Падумай, ці адказаў ты на пытанне тэмы.  Калі не ведаеш, як пішацца слова, замяні яго іншым.  Калі раней не хапіла часу на эфектную канцоўку, вярніся да яе яшчэ раз.  Прызнайся сабе: твая работа лагічная? |
| 6. Кансультацыя настаўніка | Беражы час! Папярэдне зрабі паметкі. | Пытайся дакладна, па сутнасці. Не старайся перачытаць яму ўсю работу, пытаючыся пры гэтым: “Я тут правільна напісаў?” |
| 7. Афармленне сачынення ў сшытку | Не спяшайся. Правільна раздзялі сачыненне на абзацы | А ці перачытаў ты чарнавік яшчэ раз перад перапісваннем? |
| **Зачыны** | | |
| *Кожная нацыянальная літаратура – адбітак свайго грамадства. Кожны нацыянальны пісьменнік – прарок для свайго народа. Ідуць гады, мяняюцца пакаленні, а сапраўдны літаратурны твор не шарэе, не нікне ў часе, бо ён выйшаў з-пад пяра вялікага майстра….* | | |
| *Ціха цікае гадзіннік, адмяраючы свой тэрмін усяму жывому на нашай планеце. Час ляціць хутка – не азірнуцца. І я са здзіўленнем гляджу на бацькоў, якія ўспамінаюць гады сваёй маладосці, нібы ўчорашні дзень. А падзеі васьмідзесяцігадовай даўніны? Няўжо і тады жылі людзі? Радаваліся, спрачаліся, працавалі? Няўжо былі яны падобныя да нас?..* | | |
| *Мы марым пра тое, каб нас любілі і паважалі. Без адчування такіх да сябе адносін чалавек робіцца самотным. Чалавечае грамадства не можа існаваць без узаемападтрымкі, спачування, дапамогі. Але ж чалавечая натура ўмяшчае ў сабе не толькі станоўчыя якасці…* | | |