**Тэма: Канструкцыі з чужой мовай**

Задачы: садзейнічаць замацаванню ведаў вучняў пра асноўныя правілы расстаноўкі знакаў прыпынку ў сказах з простай мовай; садзейнічаць замацаванню ведаў вучняў пра будову тэксту і ролю сказаў з простай мовай у ім; паўтарыць арфаграфічныя і пунктуацыйныя нормы; замацаваць уменне будаваць схемы сказа; выхоўваць пачуццё гонару за гераічнае мінулае нашай Радзімы.

Эпіграф

Нарабілі ўжо войны шмат шкоды піша наш сучаснік Анатоль Балуценка. Ды бясконца ваююць народы, звычкаю стала вайна…

1. Арганізацыйны этап.

На дошцы запісаны словы: простая мова, ускосная мова, словы аўтара, уласна – простая мова. Чым аб’яднаны гэтыя словы?( Гэта спосабы перадачы чужой мовы)

1. Паведамленне тэмы. Сёння мы будзем гаварыць пра сінтаксічныя канструкцыі з простай мовай, знаходзіць іх у тэксце.

Зыходзячы з тэмы, давайце сфармулюем задачы:

Замацаваць ведаў вучняў пра…

Удасканаліць навыкі …

Усвядоміць ролю сказаў з простай мовай у тэксце.

А зараз звернемся да эпіграфа, каб вызначыць лексічную тэму ўрока. Назавіце на прыкладзе сказа папрацуем з тэрмінамі.

Простая мова, ускосная мова, словы аўтара, уласна – простая мова.

Гэта сказ з простай мовай, у ім ёсць словы аўтара, якія стаяць у сярэдзіне сказа, і уласна – простая мова. Вучні зачытваюць. У сказе адсутнічаюць знакі прыпынку. Пракаменціруйце іх.

Перабудуйце 1 сказ у сказ з ускоснай мовай. Які ён па будове?

1. Арфаграфічная размінка

Сёння мы паўторым тэму” Правапіс складаных слоў”

Паўночна- ўсходні, двух’ярусны, заходннеўрапейскі, мініфутбол, паў –Гродна, аднагодкі, велапрабег, папараць – кветка,мотагонкі,экс- чэмпіён, горад - герой

Міні – тэст

**А 1 Адзначце сінтаксічныя канструкцыі з простай мовай**

1. Дым уедлівы, горкі, смерць пад кожным узгоркам, смерць пад кожным кустом, - так пісаў пра вайну П.Броўка.

2.Апошні час на душы ў яго было неспакойна. Хто ён цяпер? Без пяці хвілін камандзір узвода.

3.Алесь падумаў: немагчыма стварыць для сябе ціхі аазіс, нейкае сховішча, куды не прыйдуць трывогі часу.

4.Страшнае слова – вайна! Жудасней слова ў жыцці, на мой погляд, не знайсці.

**А2 Адзначце, які знак прыпынку ставіцца на месцы пропуску ў сказе.**

“Каб не стралялі больш гарматы”\_\_ - перадае мары людзей Анатоль Балуценка.

1. Кропка 3. Двукроп’е 5 Пытальнік
2. Коска 4. Двукоссе

**А 3 Адзначце схему, якая адпавядае сказу.**

“ Брыдзём дарогай. Пачынае пікіраваць самалёт, - пісаў М. Сурначоў свайму сябру, - а мы ідзём і чытаем вершы М.Багдановіча.”

1. “П, - а, - п.”
2. “П!- а. –П”.
3. “П, - а, - п ?”

**Зробім самаправерку: А1 – 1,3 ; А2 – 2 коска, А3 - 1**

**Карэкцыя. Знайдзіце ў сказах памылкі, выпраўце іх.**

1. Чытаем у газеце “Працоўная слава” “Дзень Перамогі – не проста гісторыя, гэта памяць пра мінулае, даніна павагі нашым ветэранам вайны.
2. “З 5 красавіка па 5 ліпеня, паведамляюць СМІ, - пройдзе больш за 20 тэматычных канцэртаў, аб’яднаных у творчы марафон “Шляхамі вызвалення”.
3. “Сябры, каго вайна скасіла кулямі, дыханне ваша чую за спіной”. – пісаў у 1964 годзе А. Куляшоў.
4. Помніць пра вайну, гераізм і мужнасць тых, хто змагаўся з ворагам і выратаваў ад фашыс..кага нашэсця Радзіму, - гэта значыць змагацца за мір,- пісаў У.Ліпскі.

Састаўце схемы да сказаў. Кожны сказ – аднаму вучню ( каля дошкі)

Фізкультхвілінка

Літаратурная хвілінка.

Паслухайце верш А.Дзеружынскага.

Вызначце тэму. Аб чым мы будзем гаварыць?

Ветры гналі

Шалёныя хмары,

На зямлі палыхалі

Пажары,

Знікла яснае сонца,

Не свеціць,

Гаравалі і маці, і дзеці.

Лютавала варожая сіла,

І, каб ворагаў грозных асіліць,

Купрыянава Анастасія

На вайну выпраўляла асілкаў...

Пяць сыноў на вайну выпраўляла

Знішчыць ворагаў –

Чорну навалу –

І вярнуцца ў родную хату –

Людзям радасць прынесці

І свята.

Адгрымела вайна-навальніца,

А старой па начах

Усё не спіцца,

Бо сыноў не хапае ў хаце,

Воч не зводзіць,

Як жа, як жа адолець бяду ёй?

Стогадовая маці бядуе

І не можа сыноў дачакацца,

А яны ўсё жывыя ёй сняцца.

Не забыць іх ніколі матулі,

І сумуе, як тая зязюля,

І чакае, і сэрцам ей верыцца,

што з вайны пяць сыноў яе вернуцца...

Гаворка пойдзе пра Героя Савецкага Саюза Пятра Купрыянава, яго маці Анастасію Купрыянаву

-Што вам вядома пра гэтых людзей?

Пабудуйце сказы з простай ці ўскоснай мовай.

- У пасляваенныя гады імя гэтай жанчыны было своеасаблівым сімвалам, які дапамагаў выстаяць людзям з пакалечаным вайной лёсам. Бог адмерыў ёй доўгае жыццё – 107 гадоў. Сам лёс распарадзіўся так, каб гэтая дзіўная жанчына як мага больш была сярод нас. Каб мы, і асабліва маладое пакаленне, бачылі, чулі тых, для каго паняцці любоў да Радзімы і бацькоўскі абавязак сышліся разам, сталі святымі. Пасля смерці, у 1980 годзе ў доме Анастасіі Фамінічны быў адкрыты музей маці-патрыёткі.

Ёсць у Жодзіна музей Героя Савецкага Саюза Пятра Купрыянава. Ён створаны ў сярэдняй школе, той самай, дзе калісьці вучыўся малодшы сын Анастасіі Фамінічны. Школа носіць імя героя і стаіць на вуліцы Пятра Купрыянава.

- Які ж подзвіг здзейсніў Пётр Купрыянаў?

Глыбокай восенню, 2 лістапада 1944 г. часць, у якой сужыў Пеця, вяла баі на латвійскай зямлі. Спробы байцоў атакаваць стратэгічную вышыню не мелі поспеху. Падраздзяленне несла вялікія страты. Асабліва лютаваў варожы кулямётчык, што засеў у дзоце. Групе салдат загадалі знішчыць дзот, чаго б гэта ні каштавала. Пятро першым дапоўз да дзота. Крыху прыўзняўшыся, кінуў адну гранату, другую, трэцюю. Агонь на нейкі час спыніўся. Але як толькі байцы кінуліся ў атаку, на іх зноў абрынуўся шквал агню. Тады, падняўшыся, Пятро кінуўся да амбразуры і закрыў яе сваімі грудзьмі. Цаной жыцця беларускі юнак расчысціў дарогу батальёну. Вышыня была ўзята.

Работа з тэкстам

Вучні прачыталі тэкст. Да якога стылю ён адносіцца?

У чым асаблівасць тэксту? У ім ёсць дыялог, размова старшыні і Анастасіі Купрыянавай.

Як афармляецца дыялог?

Лексічная хвілінка: камбайнеры

Рэфлексія

Ці дасягнулі мы пастаўленай мэты?

Што новага даведаліся?

Над якімім пытаннямі трэба папрацаваць самастойна, рыхтуючыся да экзамену?

Д/зп.21, пр.219

Міні – тэст

**А 1 Адзначце сінтаксічныя канструкцыі з простай мовай**

1. Дым уедлівы, горкі, смерць пад кожным узгоркам, смерць пад кожным кустом, - так пісаў пра вайну П.Броўка.

2.Апошні час на душы ў яго было неспакойна. Хто ён цяпер? Без пяці хвілін камандзір узвода.

3.Алесь падумаў: немагчыма стварыць для сябе ціхі аазіс, нейкае сховішча, куды не прыйдуць трывогі часу.

4.Страшнае слова – вайна! Жудасней слова ў жыцці, на мой погляд, не знайсці.

**А2 Адзначце, які знак прыпынку ставіцца на месцы пропуску ў сказе.**

“Каб не стралялі больш гарматы”\_\_ - перадае мары людзей Анатоль Балуценка.

1. Кропка 3. Двукроп’е 5 Пытальнік
2. Коска 4. Двукоссе

**А 3 Адзначце схему, якая адпавядае сказу.**

“ Брыдзём дарогай. Пачынае пікіраваць самалёт, - пісаў М. Сурначоў свайму сябру, - а мы ідзём і чытаем вершы М.Багдановіча.”

1. “П, - а, - п.”
2. “П!- а. –П”.
3. “П, - а, - п ?”

**Карэкцыя. Знайдзіце ў сказах памылкі, выпраўце іх.**

1.Чытаем у газеце “Працоўная слава” “Дзень Перамогі – не проста гісторыя, гэта памяць пра мінулае, даніна павагі нашым ветэранам вайны.

2.“З 5 красавіка па 5 ліпеня, паведамляюць СМІ, - пройдзе больш за 20 тэматычных канцэртаў, аб’яднаных у творчы марафон “Шляхамі вызвалення”.

3.“Сябры, каго вайна скасіла кулямі, дыханне ваша чую за спіной”. – пісаў у 1964 годзе А. Куляшоў.

4.Помніць пра вайну, гераізм і мужнасць тых, хто змагаўся з ворагам і выратаваў ад фашыс..кага нашэсця Радзіму, - гэта значыць змагацца за мір,- пісаў У. Ліпскі.

Састаўце схемы да сказаў.