**Тэма: Правілы напісання слоў разам, праз злучок, асобна з рознымі часцінамі мовы**

**Мэта**: мяркуецца, што да заканчэння ўрока вучні будуць **ведаць** стандартны мінімум фактычных звестак пра правапіс слоў разам, асобна і праз злучок; **умець:** распазнаваць выпадкі напісання слоў разам, асобна і праз злучок, размяжоўваць напісанні слоў, карыстаючыся правіламі пастаноўкі дэфіса, напісання слоў разам і асобна.

**Задачы асобаснага развіцця**: садзейнічаць далейшаму развіццю навыкаў аналітычнага чытання тэарэтычнага матэрыялу падручніка, умення плённа працаваць са схемамі, развіццю творчага мыслення, карыстацца Інтэрнэт-рэсурсамі і электроннымі сродкамі навучання.

**Тып урока**: вывучэнне новага матэрыялу на аснове прымянення элементаў перакуленага ўрока.

**Від урока**: урок-даследаванне з элементамі перакуленага ўрока. **Абсталяванне**: падручнік, карткі з заданнямі, ЛСМ “Правапіс слоў разам, асобна і праз злучок”, камп’ютар, мультымедыйны праектар, прэзентацыя Power Point “Правапіс слоў разам, асобна і праз злучок

**Выкарыстоўваюцца элементы інфармацыйнай тэхналогіі і тэхналогіі асобасна-арыентаванага падыходу.**

**Абсталяванне:** Беларуская мова : вучэб. дапам. для 10-га кл. устаноў агул. сярэд. адукацыі з беларус. і рус. мовамі навучання / Г.М. Валочка [і інш.]. – Мінск: Нац. ін-т адукацыі, 2016; мультымедыйная прэзентацыя; карткі-заданні для груп.

**Ход урока**

***1 этап.***  *Арганізацыйна - матывацыйны момант (слайд 1)* ***(да 1 хв.)***

**Мэта**: псіхалагічная падрыхтаванасць класа да ўрока, арганізацыя ўвагі вучняў.

**Педагагічная задача**: арганізаваць і падрыхтаваць вучняў да работы.

|  |  |  |
| --- | --- | --- |
| **Дзейнасць настаўніка** | **Дзейнасць вучняў** | **Матэрыялы да ўрока** |
| Арганізую ўвагу, добразычлівы настрой усіх вучняў:  Добры дзень усім! Неабходным з’яўляецца не толькі авалодаць інфармацыяй, але і крытычна яе ацаніць. | Мабілізуюцца на работу, разважаюць на словы эпіграфа | Слайд 2 |

***2 этап. Вучэбная дзейнасць па ўспрыняцці тэмы ўрока (да 3 хвілін)***

**Мэта этапа**: актывізацыя пазнаваўчага інтарэсу, наяўнасць матывацыі, самавызначэнне на вынік урока.

**Педагагічная задача**: сфарміраваць пазнавальныя матывы, стварыць умовы для самавызначэння вучняў на дзейнасць і яе вынікі.

**Вучні актуалізуюць веды, набытыя раней**.

* Якія часціны мовы могуць пісацца РАЗАМ, АСОБНА, ПРАЗ ЗЛУЧОК?
* На што трэба звярнуць увагу, калі вы пішаце тое ці іншае слова?

Настаўнік выводзіць слайд ЛСМ па тэме **“Правапіс слоў разам, асобна, праз злучок”** (слайд 4).

**Слова настаўніка.** Вы атрымалі на лістах апорныя дзеясловы. Паспрабуйце сфармуляваць мэту нашага ўрока (вучні агучваюць). *Пастаноўка вучнямі мэты ўрока і падагульненне настаўніка (слайд 5).* Вызначаецца мэтанакіраванасць урока вучнямі.

***3 этап. Актуалізацыя вучэбнай дзейнасці па ўспрыняцці тэмы ўрока (да 10 хвілін)***

*Пры падрыхтоўцы ЛСМ вучні карысталіся рознымі крыніцамі, стварылі ЛСМ, якія раздаюць кожнаму аднакласніку і даюць каментарыі.*

**Мэта**: праверка раней набытых ведаў па тэме “Правілы напісання слоў разам, асобна і праз злучок”.

**Педагагічная задача**: арганізаваць мэтанакіраваную адукацыйную дзейнасць вучняў па тэме ўрока.

|  |  |  |
| --- | --- | --- |
| Дзейнасць настаўніка | Дзейнасць вучняў | Матэрыялы да ўрока |
| **3**.**1 Слова настаўніка.**  Кожная група рыхтавалася па матэрыяле падручніка (п. 19), быў прапанаваны дадатковы матэрыял, на аснове якога кожная група стварала ЛСМ, якія ёсць у кожнага вучня.  **3.2** Выступленне прадстаўнікоў кожнай групы. | **3.1** Вучні рыхтуюцца да запісу неабходнага матэрыялу.  3.2 Працуюць з ЛСМ, запісваючы тое, што яшчэ не ведаюць. | Слайд 6-8  Слайд 6-14 |

Вучні рыхтаваліся па апорных схемах-картках **(па групах)** і выступаюць па чарзе, прадстаўляючы і раздаючы неабходны матэрыял іншым групам.

**1 група рыхтавала “Правапіс слоў разам”**

*1 вучань расказвае правапіс назоўнікаў разам (слайд№5)*

1.*Складаныя назоўнікі*, утвораныя з дапамогай злучальных **галосных о (а), е(я):** марозаўстойлівы, насценгазета;

2. з 1-й іншамоўнай часткай: **авія-, агра-, аўта-, аэра-, біё- ( бія-), вела-, кіна-, зоа- ( заа-), грос-, метэа-, стэрэа-, макра-, мікра-, фота-, электра-:** аўтаклуб, мікраклімат, гросмайстар.

3. З першай часткай – дзеясловам загаднага ладу на –ы (-і): гарыцвет, пакацігарошак. Але! Вей-вецер, перакаці-поле, узвей-вецер

*2 вучань расказвае правапіс прыметнікаў разам (слайд№6)*

1. Утвораны ад складаных назоўнікаў: Наваполацк-наваполацкі, водаправод-водаправодны;
2. утвораны спалучэннем

**прыметнікаў:**

сельскагаспадарчы (сельская гаспадарка)

**лічэбніка + назоўніка -** дзесяцігадовы (дзесяць год)

**займенік** іншамоўны (іншая мова)

3. словаскладанне **прыслоўе+прыметнік** *абазначаюць* адно ***паняцце*** дзікарослы.

**прыслоўе+дзеепрыметнік** вечназялёны, узаемаабумоўлены

4. словы тыпу **індаеўрапейскі, шматскладовы, металарэзны, усходнеславянскі.**

**5.** першая частка **многа-, мала-, шмат-:** мнагазначны, малавядомы, шматбаковы.

*3-ці вучань расказвае правапіс разам прыслоўяў (слайд№7)*

1. Ад прыслоўяў, пры дапамозе прыставак за-, на-, не-(ня-), ні-, пасля-: замнога, наскрозь, недзе, ніадкуль, паслязаўтра, залетась, ніколі;

2. Пры дапамозе постфікса –cьці: кудысьці, кагосьці, дзесьці;

3 Ад лічэбнікаў: удвух, удвая, заадно **Але:** на двое, па трое; у одно

4. Ад **прыметнікаў:** злева, збольшага, уручную Але: у **адкрытую;**

5. Спалучэнне прыназоўніка+займенніка: нашто, навошта, нізашто;

6. прыстаўка па- i суфікс -у: пацixy, памалу, паасобку;

7. з часткамі **што, сама**: **што**раніцы, таксама, толькі што;

8. спалучэнне прыназоўніка + розныя **склонавыя** формы назоўніка: дадому, увечары, зранку, спачатку, напаказ, спадылба;

Але: **Падышоў да хаты, у бок лесу, з пачатку зімы.**

*4 – ы вучань каменціруе выпадкі з ЛСМ, якія яшчэ не прагучалі (Дадатак 1.)*

*(Раздаюць створаныя ЛСМ іншым групам)*

**2 група рыхтавала “Правапіс слоў праз злучок”**

*1 вучань рыхтаваў правапіс назоўнікаў праз злучок*

**1. Назоўнікі**, якія складаюцца з двух самастойных назоўнікаў, не звязаных злучальнай галоснай, маюць значэнне аднаго слова: папараць-кветка, баба-яга;

2.назвы адзінак вымярэння: чалавека-дзень, самалёта-вылет

**Але!** Працадзень;

3. іншамоўныя назвы прамежкавых накірункаў свету: *норд-ост, норд-вест, зюйд-ост, зюйд-вест;*

4. з 1-й іншамоўнай часткай **унтэр-, лейб-, штаб-, віцэ-,** **обер-, экс- :**

обер-лейтэнант, штаб-кватэра *Але!* контр-адмірал;

5. уласныя назвы з часткай **паў-:** паў-Еўропы;

6. назоўнікі з аднаслоўным прыдаткам: дзяўчына-гарэза, дуб-велікан.

*2 вучань з групы рыхтаваў правапіс прыметнікаў праз злучок*

1. Асноваскладанне двух i больш прыметнікаў: светла-зялёны, бела-чырвона-белы;

2. ад складаных назоўнікаў, якія пішуцца праз злучок: Давыд-Гарадок - давыд-**гарадоцкі,** сацыял-дэмакратыя-сацыял-дэмакратычны;

3. спалучэнне слоў, якія абазначаюць раўнапраўныя паняцці (**i**): руска-беларускі, беспрацэнтна-выйграшны, шахматна-шашачны;

4. спалучэнне *імя* i *прозвішча*: леў-талстоўскі, раман-раландскі;

5. з першай часткай

**усходне- *напрамак свету***

**заходне-**

**паўднёва- *уваходзяць у склад геаграфічных назваў***

**паўночна-**

*3 вучань з групы расказвае правапіс прыслоўяў праз злучок*

Прыслоўі з **прыстаўкай па-**, утвораныя:

1. ад **прыметнікаў i прыналежных займеннікаў** (мой, твой, свой, наш, ваш, ixні) пры дапамозе суфіксаў **-аму, -яму, -ому, -цку, -ску, -ы, -йму:** па-веснавому, па-добраму, na-бацькоўску, па-воўчы, па-вашаму, па-іхняму.

2. ад парадкавых **лічэбнікаў у форме В.скл.:** па-першае, па-трэцяе.

**Прыслоўi, утвораныя з дапамогай**

-прыстаўкі **абы-**: абы-як, абы-дзе, абы-куды.

-постфікса **-небудзь**: як-небудзь, кaлi-небудзь.

Складаныя npыcлoўi, утвораныя спалучэннем двух аднолькавых або сінамічных, часам антанімічных слоў: раз-пораз, сям-там, ціха-ціха, воляй-няволяй, век-векам.

*3 група рыхтавала правапіс слоў асобна*

*1 вучань расказвае пра правапіс* ***асобна спалучэнняў:***

1. Назоўнік+прыназоўнікі **без, да, на, з:** без промаху, да часу, на бягу, на дзіва, на жаль, на ляту, на хаду, з разбегу, з размаху, з разгону, з ходу, з налёту.

2. **Назоўнік можа ўжывацца ў розных склонах**: у час- у часе, да часу; на памяць-за памяццю, па памяці; пад пахай - пад паху; за пазухай - за пазуху.

3**. Адмоўе не, ні** + прыназоўнік + назоўнік: не ў пару, не ў час, не ў меру, не да смеху; ні на грош, ні за грош.

4**. Прыназоўнік** **у** + назоўнік, які пачынаецца з **галоснай**: у абдымку, у адзіночку, у абрэз, у абмен, у абхват.

*2-гі вучань 3 групы расказвае, што* ***трэба адрозніваць*** *складаны прыметнік ад словазлучэння*

**1. Залежныя (паясняльныя) словы:**

густанаселеныя раёны- густа населеныя **перасяленцамі** раёны; цяжкапаранены салдат - цяжка паранены **ў баі** салдат; лёгказасваяльныя бялкі - легка засваяльныя арганізмамбялкі.

**2. парадак слоў:**

складаны прыметнік перад паясняльным словам, словазлучэнне – пасля:

густапасаджаныя пасевы - пасевы, густа пасаджаныя;

малаўжывальныя словы- словы, мала ўжывальныя.

**3. націск:** у складаным слове 1 націск, у словазлучэнні 2.

густапаса'джаныя пасевы- пасевы, гу'ста паса'джаны;

**4.** у **складаным слове** нельга месцамі мяняць словы, а ў **словазлучэнні** можна: дзікарослы - добра арганізаваны, **агульнавядомы -** часова прызначаны.

*3-ці вучань з групы называе праблемныя словы і тлумачыць іх лексічнае значэнне.*

***Увага!***

Нa-rapa Усё адно Якраз

Дэ-факта Усё роўна Без дай прычыны

Дэ-юрэ Як след Па-сацыялдэмакратычнаму

Як бачыш Па-рабочасялянску

***4 этап. Актуалізацыя апорных ведаў на практыцы. (да 10 хвілін)***

**Мэта**: праверка раней набытых ведаў па тэме “Правапіс слоў разам, асобна і праз злучок”.

**Педагагічная задача**: арганізаваць мэтанакіраваную адукацыйную дзейнасць вучняў па тэме ўрока.

|  |  |  |
| --- | --- | --- |
| Дзейнасць настаўніка | Дзейнасць вучняў | Матэрыялы да ўрока |
| 4.1 Слова настаўніка.  Мы пазнаёміліся з ЛСМ, якія ёсць у кожнага вучня. Каб праверыць узровень набытых ведаў, я прапаную вам лінгвістычны дыктант па прынцыпе “Закончы фразу”. Ацаніць свой узровень набытых ведаў вы зможаце пры дапамозе самаправеркі (адказы пазней з’явяцца на экране), а атрыманыя балы вы ўнесяце ў “Ліст самаацэнкі”.  3.2 *\*П*азнавальнае заданне **“Правільныя і няправільныя сцвярджэнні”**. (слайды 17 -22). Правільнае сцвярджэнне - 1 і няправільнае сцвярджэнне -2”. (Слайды 8 -13).   1. ***Сцвярджаю***, што прыметнікі, якія ўтвораны ад назоўнікаў, напісаных праз злучок, таксама пішуцца праз злучок. Давыд-Гарадок – давыд-гарадоцкі, сацыял-дэмакрат - сацыял-дэмакратычны. 2. **Прыназоўнік** **у** + назоўнік, які пачынаецца з **галоснай а**  заўсёды пішуцца разам. Уабдымку, уадзіночку, уабрэз, уабмен, уабхват. 3. Складаныя npыcлoўi, утвораныя спалучэннем двух аднолькавых або сінамічных, часам антанімічных слоў пішуцца праз злучок. Раз-пораз, сям-там, ціха-ціха, воляй-няволяй, век-векам.   4. Назоўнік з 1-й іншамоўнай часткай **обер-, унтэр-, лейб-, штаб-, віцэ-, экс-** заўсёды пішацца разам. ***Обер****лейтэнант,* ***штаб****кватэра*  5. Прыстаўка па- i суфікс -у ў прыслоўях пішуцца разам. **Пa**цix**y**, **па**мал**у**, **па**асобк**у**.  6. Назоўнік+прыназоўнікі **без, да, на, з пішуцца асобна.**  Без промаху, да часу, на бягу, на адзіноце, на дзіва, на жаль, на ляту, на хаду, з разбегу, з размаху, з разгону, з ходу, з налёту.  3.3 Слова настаўніка.  У каго ўсе адказы правільныя?  Якія пытанні выклікалі памылкі? | 3.2 Працуюць пад дыктоўку настаўніка.  3.3 Вучні самастойна правяраюць сябе, абапіраючыся на адказы, якія змешчаны на экране; выстаўляюць адпаведны бал за выкананне дыктанта. | Слайд 15 |

**Мэта этапа**: вывучэнне новага матэрыяла, абапіраючыся на матэрыял падручніка і ЛСМ.

**Педагагічная задача**: стварыць умовы для ўсведамлення вучнямі правільнага напісання слоў разам, асобна і праз злучок.

|  |  |  |
| --- | --- | --- |
| Дзейнасць настаўніка | Дзейнасць вучняў | Матэрыялы да ўрока |
| 4.2 **Слова настаўніка.** Запішыце словы, абапіраючыся на апорны канспект. Агніста\_чырвоны, вечна\_зялёны, добра\_ падрыхтаваны вучань, добра\_ сумленны, народна\_ дэмакратычны лад, мала\_ вядомы верш, незвычайна\_ прыгожы край, усходне\_ славянскія мовы, Заходне\_ Сібірская нізіна, леў\_талстоўскі матыў, бледна\_жоўтае адзенне, глыбока\_думны позірк, хутка\_цечная аперацыя, адмыслова\_зробленая рэч, давыд\_гарадоцкія краявіды, сто\_гадовы дзед, ціха\_плынны ручай, паўднёва\_заходні вецер.  На сталах у вас ёсць карткі ( гл. дадатак 2), дзе тэарэтычны матэрыял згрупаваны ў апорнай табліцы-схеме. Абапіраючыся на іх, на матэрыял падручніка, ахарактарызуйце выпісаныя словы, вызначыце іх напісанне, растлумачце іх правапіс:  5.2 Праводжу праверку задання.  5.3 Накіроўваю вучняў на самаацэнку сваёй дзейнасці. | 4.2 Асэнсаванне задання, работа з тэарэтычным матэрыялам, схемай, пісьмовая характарыстыка  (адзін вучань ля дошкі).    5.2 Вучні правяраюць ступень выкананасці задання, абапіраючыся на экран.  5.3 Выстаўляюць адпаведны бал за работу. | Слайд 22  Слайд 23 |

**5 этап. Адпрацоўка тэорыі на практыцы.**

1. Вучні выконваюць заданне індывідуальна.

***Заданне 5. 1.*** Знайдзіце і выпраўце памылкі***.***

Абы-адкуль, авія-метэа-служба, агульна вядомы, амаль што, без аглядкі, гады-ў-рады, глуха-нямы, гросмайстар, густанаселены, мала рухомы, малочна-белы, мініспадніца, спадніца-максі, да запатрабавання, усходне-славянскі, мала па малу, паўабарота, паў-Беларусі, па-ўчарашняму, перакаціполе, дзяржы-морда (21 слова).

**Заданне 5.2** Экспрэс-дыскусія (вусна тлумачаць)

**Мэта этапа**: уменне слухаць і ўзаемадзейнічаць з іншымі, дэманстрацыя мнагазначнасці рашэнняў.

**Педагагічная задача**: стварыць умовы для ўсведамлення вучнямі правільнага напісання слоў разам, асобна і праз злучок.

|  |  |  |
| --- | --- | --- |
| Дзейнасць настаўніка | Дзейнасць вучняў | Матэрыялы да ўрока |
| 5.2 Абазначаю навучальна-практычныя задачы.  **Слова настаўніка.**Прапаноўваю словы: *паўлімона і паў-Азіі, гарыцвет і перакаці-поле, кінастужка і обер-лейтэнант, арт-салон і артснарад, трэцякласнік і школа-інтэрнат. Растлумачце, чаму пішуцца па-рознаму?* | Вучні вызначаюць пазіцыю напісання слова, выступаючы ў якасці мовазнаўцы, абапіраючыся на апорную схему-мадэль*.* |  |

**Заданне 5.3.** Праверачнае заданне **“Рэшата”**  *Размяркуйце прыклады па графах табліцы (упішыце толькі нумары)*

Адзначце нумары назоўнікаў, якія пішуцца:

1 варыянт – разам, 2 варыянт – праз злучок.

1. паў\_лугавіны
2. экс\_чэмпіён
3. што\_месяц
4. зубра\_пітомнік
5. палі\_тэхнікум
6. меда\_варня
7. проціва\_газ
8. чая\_піцце
9. жыцце\_апісанне
10. коне\_завод
11. Ла\_Манш
12. Улан\_Батар
13. Леанарда\_да\_Вінчы
14. Дунін\_Марцінкевіч
15. раз\_у\_раз
16. па\_ўкраінску
17. стоп\_кран
18. плакун\_трава
19. праграмна\_мэтавы
20. бэта\_часціцы
21. прамыслова\_гандлёвы
22. правільна\_пабудаваны
23. прамыслова\_важны
24. чае\_апрацоўка
25. шкло\_кераміка

Настаўнік вызначае час для работы з камп’ютарам. Роля настаўніка ў гэты час – індывідуальныя кансультацыі.

***6 этап. Карэкцыя паняццяў (да 10 хвілін)***

**Мэта**: карэкціраваць засваенне пройдзенага матэрыялу.

**Педагагічная задача**: развіваць асобу вучня шляхам дыферэнцыраваннага падыходу да навучання.

|  |  |  |
| --- | --- | --- |
| Дзейнасць настаўніка | Дзейнасць вучняў | Матэрыялы да ўрока |
| 6.1 Тлумачу прынцып далейшай работы.  Слова настаўніка. А зараз у нас традыцыйная работа па варыянтах. Пагэтаму вучням я прапаную традыцыйны від дзейнасці – выкананне тэста павышанай складанасці на камп’ютары. Астатнія працуюць з карткай, Заданне №5,3:  6.2. Правяраю падабраныя заданні.  6.3 Сачу за выкананнем тэставага задання на камп’ютарах.  6.4 Прыгадваю, што неабходна ацаніць сваю дзейнасць, унесці зароблены бал за выкананую работу ў “Ліст самаацэнкі” | 8.1 Вучні выбіраюць від самастойнай дзейнасці.  6.2 Калектыўная праверка заданняў, якія вучні падбіралі.  6.3 Пасля выканання тэста вучні ўключаюцца ў работу з карткай.  6.4 Вучні ацэньваюць сябе. | Слайд 28 |

***7 этап. Рэфлексія (да 2 хвілін)***

**Мэта:** самаацэнка дзейнасці вучня.

**Педагагічная задача**: даць сабе і сваёй дзейнасці аб’ектыўную ацэнку

|  |  |  |
| --- | --- | --- |
| Дзейнасць настаўніка | Дзейнасць вучняў | Матэрыялы да ўрока |
| 7.1 Раблю падагульненне дзейнасці .  Слова настаўніка. Закончыце фразу: Сёння на ўроку мы знаёміліся …  Самым складаным для мяне было …  7.2 Дапамагаю падсумаваць усе балы і паставіць выніковую адзнаку. Пры гэтым даю свае каментарыі. | 7.1 Вучні даюць вусную ацэнку сваёй дзейнасці.  7.2 Афармленне “Лістоў самаацэнкі”. | Слайды |

7 ***этап. Вынік (да 1 хвіліны)***

**Мэта:** ажыццяўленне адваротнай сувязі.

**Педагагічная задача**: раскрыццё лексічнай тэмы ўрока.

|  |  |  |
| --- | --- | --- |
| Дзейнасць настаўніка | Дзейнасць вучняў | Матэрыялы да ўрока |
| Раблю зварот да эпіграфа, падводзячы вучняў да думкі, што чым больш ведаеш інфармацыі, тым больш дасведчаным, духоўна моцным становішся. | Вучні разважаюць | Слайд 35 |

***8 этап. Дамашняе заданне ( да 1 хвіліны)***  (слайд 33) §19, пр. 159, выпішыше словы, дзе неабходна раскрыць дужкі і ўставіць прапушчаныя літары.

Літаратура

Сіўковіч, В.М. Беларуская мова ў пытаннях і адказах: дапаможнік для вучняў старэйшых класаў устаноў, якія забяспечваюць атрыманне агульнай адукацыі/ Мн.: УніверсалПрэс,2005.

Сіўковіч, В.М. Беларуская мова. Сшытак для падрыхтоўкі да ЦТ/ Мн.: Аверсэв,2014.

Цыбульская, С.І. Трэнажор па беларускай мове для падрыхтоўкі да ЦТ.- Мн.: ТетраСістэмс,2012.

***Дадатак***

**Правапіс складаных прыметнікаў (узор)**

|  |  |
| --- | --- |
| **Слова** | **Тлумачэнне прыкладу** |
| Светла-зялёныя палеткі | Адценне колеру; утворана ад светлы і зялёны(ад раўнапраўных паняццяў); = і |
| Нізк**аа**платны | У базе – галоўны і залежны кампаненты з падпарадкавальнай сувяззю:  нізкая аплата; утворана складана-суфіксальным спосабам |
| Глыбок**ап**аважаны | утворана ад глыбока паважаны спосабам чыстага словаскладання, без злучальнай галоснай; абазначае 1 паняцце |
| Граматычна правільны | Абазначае два самастойныя паняцці |
| Паўднёва-Афрыканская Рэспубліка | Складаныя прыметнікі з першай часткай усходне-, заходне-, паўднёва-, паўночна ў складзе геаграфічнай назвы |
| Паўднёв**а**афрыкан**ск**ія землі | У базе – галоўны і залежны кампаненты з падпарадкавальнай сувяззю:  Паўднёвая Афрыка + суфікс –ск- |
| Валг**ад**онскі | Суфіксальнае ўтварэнне ад Валгадонск – ад складанага назоўніка, які пішацца злітна |
| Цянь-шанскі | Суфіксальнае ўтварэнне ад Цянь-Шань– ад складанага назоўніка, які пішацца праз злучок |
| Прыбуд**ак**ашалёскія краявіды | Ад Буда-Кашалёва – ад складанага ўласнага назоўніка, які пішацца праз злучок, але ёсць прыстаўка (утворана прыставачна-суфіксальным спосабам) |
| Жуль**-**вернаўскія прыгоды | Суфіксальнае ўтварэнне ад імя і прозвішча Жуль Верн |
| Паўночна-ўсходні накікунак | Напрамкі свету, утворана ад паўночны і ўсходні (ад раўнапраўных паняццяў); = і |
| Старажытнагрэчаскі алфавіт | У базе – галоўны і залежны кампаненты з падпарадкавальнай сувяззю:  старажытныя грэкі |

**Правапіс асобна**

**Правапіс асобна спалучэнняў**

1.без дай прычыны, усё адно, усё роўна, як след **(Але! Якраз)**

5. словы ў састаўных злучніках:

2. Спалучэнне назоўнікаў з прыназоўнікамі: **з, без, на, да:**

6. словазлучэнні, якія ўжываюцца ў ролі пабочных слоў:

3. Спалучэнне адмоўя ***не,ні*** з прыназоўнікамі і назоўнікамі:

4. Спалучэнне **прыназоўніка** + розныя **склонавыя** формы назоўніка:

**Правапіс асобна прыслоўяў**

**Правапіс разам прыметнікаў**

**Правапіс разам назоўнікаў**

1. Складаныя назоўнікі з першай іншамоўнай часткай **авія-, агра-, аўта-, аэра-, біё- ( бія-), вела-, кіна-,** **зоа- ( заа-), гідра-, грос-, метэа-, сацыя-, спарт-, стэрэа-, макра-, мікра-, мота-, фота-, электра-**

**індаеўрапейскі, шматскладовы, металарэзны, усходнеславянскі**

1. Утвораны ад складаных назоўнікаў

2. Першая частка – дзеяслоў загаднага

ладу на –ы (-і)

3. Складаныя назоўнікі, утвораныя з дапамогай злучальныхгалосных або без іх

2. Утвораны спалучэннем

**прыметнікаў**

**лічэбніка + назоўніка }СЗ займеніка**

1. Ад прыслоўяў пры дапамозе прыставак за-, на-, не-(ня-), ні-, пасля-

2. Пры дапамозе постфікса –cьці

4. Ад прыметнікаў

3. Ад лічэбнікаў

5. Прыстаўка па- i суфіксам -у

6. Спалучэнне прыназоўніка+займенніка

7. з часткамі **што, сама**

**Правапіс разам прыслоўяў**

***Праз злучок пішуцца***

**Прыметнікі**

**Назоўнікі**

1. асноваскладанне двух i больш прыметнікаў

1. назоўнікі, якія складаюцца з двух самастойных назоўнікаў маюць значэнне аднаго слова

5. з першай часткай **усходне- , заходне-**, **паўднёва- паўночна-**

***(напрамак свету, уваходзяць у склад геаграфічных назваў*** *)*

4. спалучэнне *імя* i *прозвішча*

5. уласныя назвы з часткай **паў-**

6. назоўнікі з аднаслоўным прыдаткам

4. з 1-й іншамоўнай часткай **обер-, экс-,** **унтэр-, лейб-, штаб-, віцэ-**

3. іншамоўныя назвы прамежкавых накірункаў свету

2. назвы адзінак вымярэння

4. складаныя npыcлoўi, утвораныя спалучэннем двух аднолькавых або сінамічных, часам антанімічных слоў

2. ад парадкавых **лічэбнікаў у форме В.скл.**

**3. прыслоўi,** утвораныя з дапамогай прыстаўкі **абы-**, -постфікса **-небудзь**

**Прыслоўі з** **прыстаўкай па-**, утвораныя:

1. ад **прыметнікаў i прыналежных займеннікаў**

пры дапамозе суфіксаў **-аму, -яму, -ому, -цку, -ску, -ы, -йму:**

3. спалучэнне слоў, якія абазначаюць раўнапраўныя паняцці (**i**)

2. ад складаных назоўнікаў, якія пішуцца праз злучок