**Тэма: Сiнтаксiчныя прыметы аднасастаўных сказаў, няпоўных сказаў** (11 клас)

**Мэта:** удакладніць і пашырыць веды пра сінтаксічныя прыметы аднасастаўных сказаў, няпоўных сказаў, функцыі парадку слоў у сказе, сувязь дзейніка і выказніка ў сказе.

**Задачы:**

* фарміраваць уменні вызначаць сінтаксічныя прыметы і асаблівасці будовы аднасастаўных сказаў, няпоўных сказаў, адрозніваць віды аднасастаўных сказаў;
* удасканальваць навык сінтаксічнага разбору аднасастаўных сказаў, няпоўных сказаў;
* выхоўваць пачуццё любові да прыроды.

**Абсталяванне:** падручнік, кластар па тэме, карткі.

**Ход урока**

**І. Арганізацыйны момант**

**ІІ. Праверка дамашняга задання**

1. Адказы настаўніка на пытанні, якія ўзніклі падчас выканання дамашняга задання.

2. Зачытванне работ асобных вучняў.

3. Індывідуальныя карткі па тэме. (Дадатак 1.)

**Заданне 1.** У сказах простыя дзеяслоўныя выказнікі замяніце састаўнымі дзеяслоўнымі.

1. На дварэ браўся прыцемак.

2. На спадзе дня надвор’е мянялася.

3. Жыта сеялі да паўдня.

4. Рыбак выцягнуў вуду з вады.

5. Вецер патроху цішэў.

**Заданне 2.** Спішыце сказы. Падкрэсліце састаўны іменны выказнік. Вызначце, якой часцінай мовы і ў якой форме ён выражаны.

1. Дарога была шырокая і роўная.

2. Ноч стала светлая, сухая і ветраная.

3. Вясна сёлета не позняя.

4. Быў сакавік месяц.

5. Ты, ранак, будзь за сведку.

6. У лесе было ціха.

7. Далягляд жаўцее пожняй.

**Заданне 3.** Спішыце сказы. Пастаўце, дзе трэба, працяжнік паміж дзейнікам і выказнікам.

1. Поле шырокае, урадлівае.

2. Плошча поля трыста дваццаць пяць гектараў.

3. Прырода любая мая! Я твой заступнік, абаронца.

4. Бульба свая, з агарода.

5. Пушчы звонкія, пералогі гэта наша радзіма, наш дом.

6. Воўк не пастух, а свіння не агародніца.

7. Старанна працаваць краіну мацаваць.

**ІІІ. Пастаноўка мэт і задач урока**

**ІV. Тлумачэнне новага матэрыялу**

**1.** Праца з падручнікам. Чытанне правіла на стар. 87 – 91.

**2.** Запаўненне кластара па тэме “Аднасастаўныя сказы”. (Дадатак 2.)

**Заданне.** Стар. 89 – 90. Прачытайце. Выпішыце прыклады аднасастаўных сказаў на розныя спосабы выражэння галоўнага члена. Пры неабходнасці запішыце ўласныя прыклады.

1. Як дбаеш, то й павагу маеш *(прыказка)*. 2. На вуліцы стаяў гоман. 3. Люблю свой край, зялёны і спакойны *(Г. Бураўкін).* 4. Верасень. Дажджы. Сонца грэе слаба *(І. Шамякін).* 5. Дзень пачынаю думкаю пра цябе. 6. Да чаго не дойдзеш, тое ў кніжцы знойдзеш *(прыказка)*. 7. Каціўся верасамі вясельны каравай: – Ой, дзеўка, абрусамі застолле накрывай! 8. Не сядзіцца ў хаце хлопчыку малому. 9. Жыві і цэльнасці шукай, аб шыраце духоўнай дбай. 10. Кідаю самыя неадкладныя справы і нібы без дай прычыны еду ў свой любы палескі край. 11. З набліжэннем вечара мароз узмацніўся. У такі час імкнёмся хутчэй дахаты, бо там утульна і цёпла. 12. І гэтай песні нельга стрымаць. 13. Звечара зорна, месячна. 14. Кранеш адно – усплывае другое.

**V. Замацаванне новага матэрыялу**

**Заданне 1.** Запішыце аднасастаўныя сказы. Падкрэсліце граматычную аснову. Вызначце тып аднасастаўнага сказа.

1. У гэты вечар сцямнела раней, чым звычайна.

2. Хмары нізкія, шэрыя.

3. Па расе, ад сонца яркай, напрацаваўшыся, вяртаюцца дамоў.

4. Шлю падзяку вёскам і сябрам, жытнім копам на шырокім полі.

5. Дайце разгону, прастору дрэмлючым песням і сілам!

6. Быў ціхі сонечны дзянёк.

7. Імшыстыя, сухадольныя саснякі.

8. Не злічыш дароў тваіх, верасень, сёлета!

9. Зноў хочацца зірнуць на крынічку, з прыемнасцю зачэрпнуць кубкам вады.

10. Надвор’е на возеры няўстойлівае.

**Фізкультхвілінка**

Настаўнік чытае сказы. Калі сказ поўны, вучні падымаюць правую руку; калі няпоўны – левую.

1. Голасам моцы, ціха і важна гром пракаціўся ўгары.

2. Пад поўнач захаладала.

3. У небе вясёлкавыя па краях рэдкія хмаркі.

4. Над ракой зялёны дуб.

5. Каля школы – прасторная хата з бурштыновых бярвенняў.

6. Лёгка нам ісці і мінаць пні, кусты ды палянкі.

7. У паветры ціхая восеньская задума.

**Заданне 2.** Устанавіце адпаведнасць паміж аднасастаўнымі сказамі і іх тыпамі. Адказ запішыце.

**Варыянт І**

А. Пад вечар пацягнула халадком. 1. Пэўна-асабовы сказ.

Б. Вось і бярозы, шлях. 2. Няпэўна-асабовы сказ.

В. Звезлі з поля залатое жыта. 3. Абагульнена-асабовы сказ.

Г. Гляджу на зялёную сопку. 4. Безасабовы сказ.

Д. У лес дроў не возяць. 5. Назыўны сказ.

**Варыянт ІІ**

А. Ноччу збіраліся каля вогнішча. 1. Пэўна-асабовы сказ.

Б. Над лесам пачынала днець. 2. Няпэўна-асабовы сказ.

В. Васілёк на кашулі бацькавай помню. 3. Абагульнена-асабовы сказ.

Г. Туманнае ранне. Узлессе. 4. Безасабовы сказ.

Д. Пі пах лугоў, красой гаёў любуйся! 5. Назыўны сказ.

**Заданне 3. Самастойная работа.** Запішыце верш. Устаўце прапушчаныя літары. Зрабіце сінтаксічны разбор сказаў:

Сц..жынка лугавая. Лес і поле.

Празрыстас..ь Сожа. Хваля на пяск.. .

І халадок сыпучы пад ступою.

Сле.. пад вадой. Маля..ка ў тым сля..ку.

Малая ры..ка.

Вось яна ў далонях

З вадою, не сагр..таю яшчэ.

*А. Пысін*

**VI. Рэфлексія**

Складанне **сінквейна** на тэму “Аднасастаўныя сказы”.

**Напрыклад:**

Сказы

Яркія, выразныя

Вызначаць, ужываць, складаць

Люблю сваю любую мову!

Навука

**VII. Дамашняе заданне**

§…, стар. 87 – 91, практыкаванне …, стар. 91.

Прачытайце. Растлумачце пастаноўку знакаў прыпынку. Выпішыце няпоўныя сказы. Якія члены сказа ў іх прапушчаны?

1. Яшчэ ляжаў снег – і дні былі пахмурныя. 2. Вакол хаты – прыгожая агароджа, пад акном – града кветак. 3. Блізка зарыпеў снег - на вузкай сцежцы Андрэй заўважыў ͨ аленя. 4. Спрэчка не была скончана – гэта разумеў кожны. 5. Гусь уранні**ᴹ** выйшла з хаты, важна тупае ͨ лужком. А за ёю – гусяняты, дзе падскокам, дзе трушком. 6. Пасееш учынак – пажнеш прывычку *(прыказка).* 7. Спелі **ᶲ** ягады. За суніцамі – чарніцы.

**VIII. Падвядзенне вынікаў, выстаўленне адзнак**

Дадатак 1.

|  |
| --- |
| **Заданне 1.** У сказах простыя дзеяслоўныя выказнікі замяніце састаўнымі дзеяслоўнымі.  1. На дварэ браўся прыцемак.  2. На спадзе дня надвор’е мянялася.  3. Жыта сеялі да паўдня.  4. Рыбак выцягнуў вуду з вады.  5. Вецер патроху цішэў. |

|  |
| --- |
| **Заданне 2.** Спішыце сказы. Падкрэсліце састаўны іменны выказнік. Вызначце, якой часцінай мовы і ў якой форме ён выражаны.  1. Дарога была шырокая і роўная.  2. Ноч стала светлая, сухая і ветраная.  3. Вясна сёлета не позняя.  4. Быў сакавік месяц.  5. Ты, ранак, будзь за сведку.  6. У лесе было ціха.  7. Далягляд жаўцее пожняй. |

|  |
| --- |
| **Заданне 3.** Спішыце сказы. Пастаўце, дзе трэба, працяжнік паміж дзейнікам і выказнікам.  1. Поле шырокае, урадлівае.  2. Плошча поля трыста дваццаць пяць гектараў.  3. Прырода любая мая! Я твой заступнік, абаронца.  4. Бульба свая, з агарода.  5. Пушчы звонкія, пералогі гэта наша радзіма, наш дом.  6. Воўк не пастух, а свіння не агародніца.  7. Старанна працаваць краіну мацаваць. |

Кластар

|  |  |  |
| --- | --- | --- |
| Аднасастаўныя сказы | | |
|  |

|  |  |  |
| --- | --- | --- |
|  |  |  |

|  |  |  |  |  |  |  |
| --- | --- | --- | --- | --- | --- | --- |
|  |  |  |  |  |  |  |

|  |
| --- |
|  |

**Заданне 1.** Запішыце аднасастаўныя сказы. Падкрэсліце граматычную аснову. Вызначце тып аднасастаўнага сказа.

1. У гэты вечар сцямнела раней, чым звычайна.

2. Хмары нізкія, шэрыя.

3. Па расе, ад сонца яркай, напрацаваўшыся, вяртаюцца дамоў.

4. Шлю падзяку вёскам і сябрам, жытнім копам на шырокім полі.

5. Дайце разгону, прастору дрэмлючым песням і сілам!

6. Быў ціхі сонечны дзянёк.

7. Імшыстыя, сухадольныя саснякі.

8. Не злічыш дароў тваіх, верасень, сёлета!

9. Зноў хочацца зірнуць на крынічку, з прыемнасцю зачэрпнуць кубкам вады.

10. Надвор’е на возеры няўстойлівае.

**Заданне 2.** Устанавіце адпаведнасць паміж аднасастаўнымі сказамі і іх тыпамі. Адказ запішыце.

**Варыянт І**

А. Пад вечар пацягнула халадком. 1. Пэўна-асабовы сказ.

Б. Вось і бярозы, шлях. 2. Няпэўна-асабовы сказ.

В. Звезлі з поля залатое жыта. 3. Абагульнена-асабовы сказ.

Г. Гляджу на зялёную сопку. 4. Безасабовы сказ.

Д. У лес дроў не возяць. 5. Назыўны сказ.

**Варыянт ІІ**

А. Ноччу збіраліся каля вогнішча. 1. Пэўна-асабовы сказ.

Б. Над лесам пачынала днець. 2. Няпэўна-асабовы сказ.

В. Васілёк на кашулі бацькавай помню. 3. Абагульнена-асабовы сказ.

Г. Туманнае ранне. Узлессе. 4. Безасабовы сказ.

Д. Пі пах лугоў, красой гаёў любуйся! 5. Назыўны сказ.

**Заданне 3. Самастойная работа.** Запішыце верш. Устаўце прапушчаныя літары. Зрабіце сінтаксічны разбор сказаў:

Сц..жынка лугавая. Лес і поле.

Празрыстас..ь Сожа. Хваля на пяск.. .

І халадок сыпучы пад ступою.

Сле.. пад вадой. Маля..ка ў тым сля..ку.

Малая ры..ка.

Вось яна ў далонях

З вадою, не сагр..таю яшчэ.

*А. Пысін*