**Урок беларускай мовы 11 клас**

**Тэма:** Сінтаксічныя прыметы сказаў з адасобленымі азначэннямі, прыдаткамі і дапаўненнямі; ужыванне, знакі прыпынку пры іх.

**Мэта:** узнавіць і пашырыць веды вучняў пра ўмовы адасаблення, сінтаксічныя прыметы сказаў з адасобленымі азначэннямі, прыдаткамі і дапаўненнямі, пра пунктуацыйныя нормы пры іх пісьмовым афармленні; садзейнічаць развіццю навыкаў самастойнай працы з навуковай літаратурай; выхоўваць пачуццё пашаны да народнай спадчыны беларусаў.

**Абсталяванне:** інтэрактыўная дошка ці праектар з экранам, мультымедыйная прэзентацыя, карткі, падручнік для 11 класа.

**Ход урока:**

**1.Арганізацыйны этап.**

**2.Уступнае слова настаўніка:** Дарагія вучні, я рада вітаць вас на першым ўроку ў новым каляндарным годзе, у новай чвэрці. Думаецца, што канікулы вы правялі весела, адзначылі не толькі Новы год, але і Каляды. Ці ведаеце вы, што калядныя святы яшчэ працягваюцца і на гэтым тыдні нас чакае яшчэ адно – Шчодры вечар? Давайце прачытаем невялікі тэкст і ўспомнім, чым Шчодры вечар знакаміты, пры гэтым не забудзем выправіць у тэксце арфаграфічныя памылкі.

**2.Арфаграфічная работа.** *(На дошцы, ці на слайдзе, ці на картках змешчаны тэкст, у якім трэба выправіць памылкі шляхам франтальнай ці парнай работы па меркаванні настаўніка).*

Вечар з 13 на 14 студзеня большасьць беларусаў ведае як стары Новы год. Проткі нашы гэты час называлі Шчодрым вечарам, ці багатай куцёю. Строгi пост ужо скончыўся, за тыдзень арганiзм паспеў перабудавацца на ўжыване ежы жывёльнага паходжання. На вечар варылi абрадавую кашу. Калi каша падыходзiла, чыгунок вымалi з печы i глядзелi: калi ён трэснуў, а каша вылязла з яго цi наадварот, "асела" — гэта пратказвала бяду у хаце. Каб пазбегнуць нясчасця, такую кашу выкiдалi ў палонку разам с чыгунком. Поўны чыгунок кашы пратказваў счасце ўсёй сямьi.

У гэты вечар разпачыналася "шчадраване". На гэты раз вёску абыходзiлi дзяўчаты. Сярод сваiх сябровак яны абiралi самую прыгожую — "шчодру", апраналi яе ў самыя вытанчанныя строi, галаву ўпрыгожвалi вяночкам з разнакаляровых папяровых стужак. Яны iшлi ат хаты да хаты, вiншавалi гаспадароў з Новым годам, жадалi здароў’я, сямейнага дабрабыту, добрага ураджаю, маладым людзям — хуткага шлюбу, прыбытку, поспехаў.

Вечар гэтага дня — адзiн з самых удалых для варожбаў.

***Даведкі:***

(*Вечар з 13 на 14 студзеня большасць беларусаў ведае як стары Новы год. Продкі нашы гэты час называлі Шчодрым вечарам, ці багатай куццёю. Строгi пост ужо скончыўся, за тыдзень арганiзм паспеў перабудавацца на ўжыванне ежы жывёльнага паходжання. На вечар варылi абрадавую кашу. Калi каша падыходзiла, чыгунок вымалi з печы i глядзелi: калi ён трэснуў, а каша вылезла з яго цi наадварот, "асела" — гэта прадказвала бяду ў хаце. Каб пазбегнуць няшчасця, такую кашу выкiдалi ў палонку разам з чыгунком. Поўны чыгунок кашы прадказваў шчасце ўсёй сям’i.*

*У гэты вечар распачыналася "шчадраванне". На гэты раз вёску абыходзiлi дзяўчаты. Сярод сваiх сябровак яны абiралi самую прыгожую — "шчодру", апраналi яе ў самыя вытанчаныя строi, галаву ўпрыгожвалi вяночкам з рознакаляровых папяровых стужак. Яны iшлi ад хаты да хаты, вiншавалi гаспадароў з Новым годам, жадалi здароўя, сямейнага дабрабыту, добрага ўраджаю, маладым людзям — хуткага шлюбу, прыбытку, поспехаў.*

*Вечар гэтага дня — адзiн з самых удалых для варожбаў.)*

**3.Актуалізацыя ведаў вучняў:**

*(На слайдзе, ці на картаках, ці на адваротным баку дошкі паралельна змяшчаюцца сказы для параўнання):*

|  |  |
| --- | --- |
| Дзяўчаты сабраліся варажыць. Не захацела толькі Кацярына. | Усе дзяўчаты, за выключэннем Кацярыны, сабраліся варажыць. |
| Таццяна хутка ўнесла ў хату пеўня. Жанчына была маладая, рухавая. | Таццяна, маладая, рухавая жанчына, унесла ў хату пеўня. |
| Калі Аленка бегла калядным вечарам з аладкам па вуліцы, сустрэла суседа. Мужчыну звалі Адасем Макрыніным. | Калі Аленка бегла калядным вечарам з аладкам па вуліцы, сустрэла суседа, Адася Макрынінага. |
| Прытаміліся дзяўчаты і разышліся па хатах. | Прытаміўшыся, дзяўчаты разышліся па хатах. |
| Тут усё было такім родным, знаёмым. | Тут, у любай вёсцы, усё было такім родным, знаёмым. |

**Настаўнік:** Скажыце, калі ласка, як варожаць дзяўчаты з дапамогай пеўня? аладак? (*Перад пеўнем клалі люстэрка, ваду, зерне. Калі певень адразу падыходзіў да люстэрка – жаніх хварсісты будзе, калі да вады – п’яніца, калі да зерня – багаты; калі ў калядны вечар бяжыш з толькі што спечаным аладкам па вуліцы, абавязкова трэба спытаць імя ў* *мужчыны, якога сустрэнеш першым, – так будуць зваць будучага мужа.)*

А цяпер скажыце, калі ласка, сказы, змешчаныя ў якім слупку, вам здаюцца больш лаканічнымі? (*У другім*) Як называюцца канструкцыі, якімі ўскладнены сказы другога слупка? (*Адасобленымі)*

**4.Пастаноўка тэмы і мэты ўрока.**

**Настаўнік:** Для паспяховай актуалізацыі ведаў па тэме ўрока *(тэма вывучалася ў 8 класе і на ўроках рускай мовы ў 11 класе)* прапаную ўзнавіць ***апорныя паняцці*** (*слайд на экране ці запіс на дошцы, вучні вусна тлумачаць паняцці па ланцужку ці на выбар, пры неабходнасці настаўнік дапамагае):*

1.Марфалагічныя – прыметнік, назоўнік, асабовы займеннік.

2.Сінтаксічныя – азначаемае слова, залежнае слова, азначэнне развітае і неразвітае, дапасаванае і недапасаванае, прыдатак, дапаўненне.

3.Пазіцыя азначэнняў і прыдаткаў у адносінах да азначаемага слова – перад ім і пасля яго.

4.Значэнне прычыны (з якой прычыны? чаму?) і ўступкі (нягледзячы на што?)

**5.Самастойная групавая работа па тэорыі** *(з выкарыстаннем правілаў падручніка)****:***

1 група – пунктуацыйнае афармленне адасобленых дапасаваных азначэнняў.

2 група - пунктуацыйнае афармленне адасобленых недапасаваных азначэнняў.

3 група - пунктуацыйнае афармленне адасобленых прыдаткаў.

4 група - пунктуацыйнае афармленне адасобленых дапаўненняў.

*(Настаўнік загадзя ці ў час самастойнай працы вучняў рыхтуе на дошцы схемы для пастаноўкі знакаў прыпынку пры адасобленых азначэннях, прыдатках і дапаўненнях, якімі прадстаўнікі вучнёўскіх груп будуць карыстацца пры тлумачэнні вывучанага матэрыялу для аднакласнікаў):*

**Дапасаваныя азначэнні:**

1. назоўнік 
2.  назоўнік
3.  асабовы займеннік
4.   назоўнік
5. значэнне прычыны ці ўступкі \_\_\_\_\_\_\_\_\_\_\_\_

**Недапасаваныя азначэнні:**

1. назоўнік 
2. уласны ці агульны назоўнік  ці  уласны ці агульны назоўнік
3.  асабовы займеннік

**Прыдаткі:**

1.  асабовы займеннік ці асабовы займеннік 
2. уласны ці агульны назоўнік
3. акалічнаснае значэнне \_\_\_\_\_\_\_\_\_\_
4. \_\_\_\_\_\_\_\_\_\_ удакладняльнае значэнне
5. па прозвішчы, па мянушцы … .
6. \_\_\_\_\_\_\_\_\_\_, ці (або) , …………………
7. як = «у якасці» – не прыдатак

**Дапаўненн**і:

1. Акрамя (апрача, за выключэннем) ………….
2. ………….. акрамя (апрача, за выключэннем) ………..
3. …………..акрамя (апрача, за выключэннем).
4. замест = за ……………
5. …….. і акрамя (апрача, за выключэннем, замест) 

**6. Выступленне прадстаўнікоў груп** па зададзеных падтэмах (*каменціруюць пастаноўку знакаў прыпынку па схемах настаўніка; вучні ў класе запісваюць схемы ў сшыткі; пры неабходнасці настаўнік дапамагае вучням*).

**Дапасаваныя азначэнні:**

1)назоўнік , 

2) назоўнік

3) , асабовы займеннік ці асабовы займеннік, 

4),  назоўнік

5)значэнне прычыны ці ўступкі , \_\_\_\_\_\_\_\_\_\_\_\_

**Недапасаваныя азначэнні:**

1)назоўнік , 

2)уласны ці агульны назоўнік ,  ці  ,уласны ці агульны назоўнік

3), асабовы займеннік ці асабовы займеннік, 

**Прыдаткі:**

1), асабовы займеннік ці асабовы займеннік ,

2)уласны ці агульны, 

3) акалічнаснае значэнне , \_\_\_\_\_\_\_\_\_\_

4) \_\_\_\_\_\_\_\_\_\_ , удакладняльнае значэнне

5)па прозвішчы, па мянушцы, ……..

6)\_\_\_\_\_\_\_\_\_\_, ці (або) , …………………

7) як = «у якасці» – не прыдатак

Пры адасобленым прыдатку можа ставіцца не толькі коска, але і працяжнік: *Нават найпершыя людзі – Адам і Ева – не былі адзінокія ў свеце (Н. Мацяш)*

**Дапаўненн**і:

1)Акрамя (апрача, за выключэннем),………….

2)………….. , акрамя (апрача, за выключэннем) ,………..

3)………….. , акрамя (апрача,за выключэннем ) .

1. замест = за ……………
2. …….. і акрамя (апрача, за выключэннем, замест) 

**7.Фізкультхвілінка.**

**8. Замацаванне.**

***Работа з падручнікам*:** вуснае франтальнае выкананне практыкавання 129

практыкавання 119 (пастаноўка знакаў прыпынку пры адасобленых прыдатках),

практыкавання 132

**9. Абагульненне. Настаўнік:** Дык якая, па-вашаму, роля адасобленых азначэнняў, прыдаткаў, дапаўненняў у сказах? (*Адасобленыя члены сказа – вельмі важнае сінтаксічнае паняцце, яны надаюць маўленню выразнасць, эмацыянальнасць, падкрэсліваюць прымету, вылучаюць яе на першы план, таму так часта выкарыстоўваюцца ў вусным і пісьмовым маўленні.)* Мяркую, на сённяшнім уроку мы змаглі нагадаць асноўныя правілы іх граматнага афармлення.

**10. Падвядзенне вынікаў урока.** У абавязковым парадку ацэньваюцца выступленні вучняў-настаўнікаў; сшыткі з самастойна выкананымі практыкаваннямі здаюцца па жаданні, адзнакі і памылкі каменціруюцца на наступным уроку.

**11. Заданне на дом:** пр.133

**12.Рэфлексія.** Прадоўжыце сказ:

Мне здаецца, што ў гэтай тэме галоўным з’яўляецца…

Да пачатку ўрока я думаў(ла), што …

На ўроку мне больш за ўсё спадабалася…